Μαμωνάς - Απολλύων ήγουν χαλαστής - ΓΛΥΦΑΔΑ WEB Μαμωνάς - Απολλύων ήγουν χαλαστής - ΓΛΥΦΑΔΑ WEB\nHome > ΚΥΡΙΑ ΘΕΜΑΤΑ > Μαμωνάς - Απολλύων ήγουν χαλαστής\nΕΠΙΚΑΙΡΟΤΗΤΑ ΘΡΗΣΚΕΙΑ ΚΥΡΙΑ ΘΕΜΑΤΑ\nΜαμωνάς - Απολλύων ήγουν χαλαστής\nΛόγω της ημέρας ένα κείμενο για τον Μαμωνά - το σατανά - και δεδομένων όσων ισχύουν ως αναπτυξιακές πολιτικές οι οποίες αντιβαίνουν της δικής μας ιδεολογίας και των δικών μας δεδομένων.\nΕμείς πρεσβεύουμε συλλογικές δομές των τοπικών κοινωνιών - του δήμου - και του δημοσίου.\n- Ο Ιδιωτικός παράγων αφορά τις πολιτικές των δεξιών κυβερνήσεων και των νεοφιλελεύθερων αστικών κομμάτων.\nO διάβολος έχει πολλές χάρες, και γι αυτό έχει και πολλά ονόματα. Το πρώτο όνομα του είναι Όφις, φίδι. Αυτό το όνομα είναι το πιο αρχαίο και δεν φανερώνει μια χάρη του μοναχά, αλλά όλες μαζί.\nΓιατί το φίδι είναι φαρμακερό κι ότι δαγκώσει το φαρμακώνει και πεθαίνει. Εκτός απ' αυτό το φίδι έχει ένα κορμί με πολλές βόλτες , που μ΄αυτές σφίγγει όποιον θέλει να σκοτώσει, κι αν αυτός ο δυστυχής τύχει να ξεφύγει από τη μια βόλτα, πέφτει στην άλλη.\nTα άλλα του ονόματα είναι ανάλογα με τις χάρες που έχει αυτό το τρομερό πνεύμα. Λέγεται Διάβολος επειδή κατηγόρησε τον Θεό στους Πρωτόπλαστους κι από τότε ως τα τώρα δουλεύει με τη ραδιουργία. Λέγεται Σατανάς που θα σημαίνει εχθρός, γιατί είναι εχθρός τού Θεού και του ανθρώπινου γένους.\nΛέγεται Βεελζεβούλ και Βελίαρ που θα πει Σιχαμερός. Λέγεται Πονηρός. Λέγεται Ανθρωποκτόνος. Λέγεται Μισόκαλος επειδή μισεί τα καλά και τα έμορφα. Λέγεται Απολλύων ήγουν χαλαστής.\nΜαμωνάς = χρήμα\nΤέλος λέγεται και Μαμωνάς που σημαίνει χρήμα. Μαμωνάς λεγόταν ένα σιχαμερό είδωλο που προσκυνούσαν οι ειδωλολάτρες της Συρίας, είδωλο του χρυσαφιού, του πλούτου, των χρημάτων , και της καλοπέρασης.\nΣε θρησκευτικό επίπεδο\nΒλέπεις πως αυτή τη φορά δεν βάζει ο Χριστός αντίκρυ στον Θεό τον μαύρο διάβολο ή τον Διάβολο αλλά βάζει τον Μαμωνά, το χρυσαφένιο είδωλο. Και λέγει τούτα τα λόγια αφού είπε πρωτύτερα «Το λυχνάρι τού σώματος είναι το μάτι. Αν το μάτι σου είναι απλό (απονήρευτο) όλο το σώμα σου θα είναι φωτεινό. Και αν το μάτι σου είναι πονηρό όλο το σώμα σου θα είναι σκοτεινό. Αν λοιπόν το φως που υπάρχει μέσα σου είναι σκοτάδι, το σκοτάδι πόσο θάναι; ».\nΟ Μαμωνάς είναι ο διάβολος της φιλαργυρίας μα για να τον βάζει ο Χριστός τόσο ζωηρά αντίκρυ στον Θεό, θα πεί πως έχει μέσα του όλες τις καταραμένες κακίες , κατά τον λόγο που λέει «Μητέρα όλων των κακών είναι η φιλαργυρία».\nΛοιπόν, ο Μαμωνάς είναι και όφις φαρμακερός , είναι και ανθρωποκτόνος, είναι και παμπόνηρος , είναι και ραδιούργος ,είναι και ψεύτης.\nΑπό την καταραμένη αγάπη για το χρήμα πηγάζουν όλα τα κακά , όλες οι συμφορές της ανθρωπότητας. Αυτό είναι φανερό σε κάθε περίσταση, μα ιδιαίτερα σήμερα, στη κοινωνία που ζούμε και ειδικότερα σε κοινωνικοπολιτικό επίπεδο.\nΦιλαργυρία και μεγαλομανία\nΑυτό το τέρας του Μαμωνά που καταπλακώνει σήμερα τον κόσμο , έχει πολλά κεφάλια σαν το θηρίο τής Αποκαλύψεως. Τα δύο από αυτά είναι τα πιο μεγάλα.\nΤο ένα λέγεται Μεγαλομανία και το άλλο Χρυσαφολατρεία. Αν κοιτάξεις όμως καλά θα δεις πως και αυτά τα δύο κεφάλια είναι ένα και μόνο, σαν του διπρόσωπου Ιανού. Γιατί φιλαργυρία και μεγαλομανία είναι δυό στρίγγλες σε ένα κορμί ενωμένες.\nΤώρα ρίξε μια ματιά και δες ποια είναι τα είδωλα της ανθρωπότητας , που τα προσκυνούν με σιχαμερό υστερισμό οι άνθρωποι κάθε φυλής. Είναι κάποια πρόσωπα που δεν έχουνε απάνω τους άλλο τίποτε , παρεκτός από μεγαλομανία κι από λεφτά.\nΩστόσο, τα ονόματα τους κι όλα τα καθέκαστα της παραλυμένης ζωής τους τα μαθαίνουμε στο πιο απόμακρο μέρος τής οικουμένης. Είναι το καθημερινό ψωμί αυτής της ελεεινής ανθρωπότητας. Λατρεύονται σαν θεοί, κι ας μην είναι η ζωή τους παραπάνω από λίγους μήνες ή ένα δυο χρόνια το πολύ. Γιατί εκείνοι που τους προσκυνούν, τους βαριούνται , και φανερώνουν ολοένα άλλα είδωλα, που ξεθρονίζουν τα παλιά.\nΌλη λοιπόν αυτή η αηδιαστική λατρεία και οι ύμνοι που αναπέμπονται σε αυτά τα ασήμαντα ανθρωπάρια, γίνονται γιατί πίσω από το κάθε είδωλο υπάρχει το χρήμα , για το οποίο λιμάζουν όλοι , μικροί και μεγάλοι , αρσενικοί και θηλυκοί.\nΟ Μαμωνάς τους μαγεύει όλους, τους τραβά σαν μαγνήτης. Βγάλετε αυτόν στην μπάντα και θα δείτε τι θ΄απομείνει από τα είδωλα που σας είπα.\nΑυτός αφιονίζει τους λατρευτές και βλέπουν «εκρηκτική ομορφιά» εκεί που υπάρχουν μόνο κάποια ανέκφραστα πρόσωπα , «λεπτή εξυπνάδα και χάρη» εκεί που υπάρχει βλακεία κι απανθρωπιά, «ευγενικά αισθήματα » εκεί που υπάρχει απανθρωπιά αναισθησία κι εκφυλισμός, «ζωή και σφρίγος » εκεί που υπάρχει ακολασία κι αποκτήνωση.\nΣε τι ξεπεσμό έχει καταντήσει ο κόσμος...! Είσαι βουλιαγμένος μέσα στη λάσπη και θαρρείς πως δροσίζεσαι μέσα σε κρυσταλλένια νερά.\nΑλλά , τι είναι τέλος πάντων, αυτά τα πλάσματα που τα λατρεύει σήμερα η οικουμένη και καταγίνεται μ΄αυτά μέρα-νύχτα; Ποιες θυσίες κάνουν για την ανθρωπότητα , κι αυτή τους λιβανίζει ;\nΑυτά τα είδωλα είναι αληθινά είδωλα, αναίσθητα σε ό,τι τους κάνουν οι λατρευτές τους. Μέσα τους είναι πεθαμένα , δεν έχουν κανένα αίσθημα, δεν νοιώθουν τίποτα για την ανθρωπότητα που ζει με κακοπάθηση, και με αγωνία, και μ΄ένα μελανό σύννεφο μπροστά της κρύβει από τα μάτια κάθε ελπίδα.\nΌσοι λατρεύουν αυτά τα * «άνθη αρούρης» , καλά παθαίνουνε από τα είδωλα τους, που τους βλέπουνε σαν σκουλήκια να σέρνουνται μπροστά τους. Τι φταίνε όμως όσοι άνθρωποι κρατούνε ακόμα κάποια ανθρωπιά και γυρίζουνε το πρόσωπο τους με αηδία απ΄αυτή την ντροπή , και που διατηρούνε κάποια σοβαρότητα κι αγωνίζονται να φυσήξουνε στα παιδιά τους λίγη πνοή και την απέχθεια στην ψευτιά , στον εκφυλισμό και στη φρικτή παραμόρφωση τού ανθρώπου ;;\nΌπως είπα νωρίτερα ο Μαμωνάς έχει πάνω του όλες τις σιχαμερές χάρες του Σατανά, είναι ο διάβολος. Είναι ραδιούργος , είναι ψεύτης, είναι φονιάς και ανθρωποκτόνος.\nΓιατί το πάθος των χρημάτων τα φέρνει όλα πίσω του.\n* Άχρηστοι άνθρωποι , και ενίοτε ''χρισμένοι'' και ''επιχρισμένοι''.\nΣημείωση του ''Γ'': Το πάθος μας δεν ήταν ποτέ τα χρήματα , ήταν , είναι , και θα παραμένει , η πλήρωση της ιδεολογίας μας , η οποία σημειώνουμε ότι δεν έχει καμία σχέση με θρησκείες.\nΕΠΙΚΑΙΡΟΤΗΤΑ ΘΡΗΣΚΕΙΑ ΚΥΡΙΑ ΘΕΜΑΤΑ 3/11/2018\nItem Reviewed: Μαμωνάς - Απολλύων ήγουν χαλαστής Rating: 5 Reviewed By: Glyfadaweb


Ψάχνει αντίδραση η Ρεάλ - betfootball.gr\nΨάχνει αντίδραση η Ρεάλ\nΗ "βασίλισσα" θέλει κόντρα στη Βαλένθια να ξεπεράσει το ντροπιαστικό 3-0 από την Ειμπάρ\nBetFootball 1/12/18 - 14:56\nΜονόδρομος είναι για τη Ρεάλ Μαδρίτης το τρίποντο κόντρα στη Βαλένθια στο σπουδαιότερο ματς της 14ης αγωνιστικής της Πριμέρα Ντιβιζιόν. Στα άλλα σημερινά ματς, η Βαγιαδολίδ υποδέχεται τη Λεγκανές, ενώ η Εσπανιόλ έχει δύσκολη αποστολή στην έδρα της Χετάφε.\nΒΑΓΙΑΔΟΛΙΔ-ΛΕΓΚΑΝΕΣ (17:15): Η Βαγιαδολίδ ηττήθηκε στη Σεβίλλη με 1-0. Εκτός Ολίβας και Μογιάνο. Η Λεγκανές πήρε τη νίκη με 1-0 κόντρα στην Αλαβές. Εκτός Ρέθιο, Σάντος.\nΠΡΟΤΑΣΗ 1 (2,30)\nΧΕΤΑΦΕ-ΕΣΠΑΝΙΟΛ (19:30): Η Χετάφε έφερε 1-1 με την Μπιλμπάο, έχοντας σοβαρά παράπονα από τη διαιτησία. Εκτός ο Καμπρέρα. Η Εσπανιόλ ήταν κακή και γνώρισε την ήττα 1-3 από τη Χιρόνα. Εκτός Νάλδο, Γκαρθία.\nΠΡΟΤΑΣΗ Χ (3,00)\nΡΕΑΛ Μ.-ΒΑΛΕΝΘΙΑ (21:45): Η Ρεάλ επικράτησε 2-0 της Ρόμα στο Τσάμπιονς Λιγκ, αλλά στο πρωτάθλημα γνώρισε ντροπιαστική ήττα με 3-0 από την Ειμπάρ. Εκτός Νάτσο, Ρεγκιλόν, Οντριοθόλα, Καζεμίρο. Η Βαλένθια έχασε 1-0 από τη Γιουβέντους στην Ευρώπη, ενώ λίγες μέρες νωρίτερα είχε κερδίσει 3-0 τη Βαγεκάνο στο πρωτάθλημα. Εκτός ο Τσερίσεφ.\nΠΡΟΤΑΣΗ 1 (1,45)


NIKKOR | Η ιστορία των φακών της Nikon\nΕπανάσταση στα γυάλινα στοιχεία\nΠριν τις φωτογραφικές μηχανές Nikon υπήρχε η NIKKOR, μια εταιρεία κατασκευής οπτικών στοιχείων ακριβείας που προηγήθηκε της πρώτης φωτογραφικής μηχανής Nikon για πάνω από μία δεκαετία. Με τον πρώτο φακό φωτογραφικής μηχανής που κυκλοφόρησε το 1933, η Nikon αφιερώθηκε στη δημιουργία οπτικά τέλειων προϊόντων με ξεχωριστή ευκρίνεια, ποιότητα και αξιοπιστία. Από τα βάθη των ωκεανών έως το μακρινό διάστημα, τα γυάλινα στοιχεία NIKKOR πάντοτε υπήρξαν τα μάτια της Nikon.\nΙστορία της καινοτομίας\nΚυκλοφορεί ο πρώτος φακός φωτογραφικής μηχανής NIKKOR, ο Aero-NIKKOR. Είναι ένας φακός εναέριας φωτογράφισης εξαιρετικής ακριβείας που χρησιμοποιήθηκε στη χαρτογράφηση.\nΗ NIKKOR κυκλοφορεί τον ταχύτερο ευρυγώνιο φακό SLR στον κόσμο, τον W-NIKKOR 3.5cm f/1.8.\nΟ φακός Auto NIKKOR Telephoto-Zoom 8.5-25cm f/4-4.5 γίνεται ο πρώτος τηλεφακός zoom για φωτογραφικές μηχανές.\nΗ NIKKOR εισαγάγει το γυάλινο στοιχείο ED (εξαιρετικά χαμηλής διασποράς) και το χρησιμοποιεί στον NIKKOR-H 300mm f/2.8.\nΤο σύστημα IF (Εσωτερική εστίαση) εισάγεται ως ένας τρόπος για να διατηρείται στο ελάχιστο το μέγεθος και το βάρος μεγαλύτερων φακών όπως ο 300 mm f/2,8 ED.\nΗ πρώτη χρήση των στοιχείων του συστήματος πίσω εστίασης (RF) εμφανίζεται στον 85 mm f/1,8 για να κάνει τη λειτουργία της αυτόματης εστίασης πιο ομαλή και γρήγορη.\nΗ Nikon κυκλοφορεί τον AF-S DX Zoom-NIKKOR 12-24mm f/4G IF-ED, τον πρώτο υπερευρυγώνιο φακό για χρήση με φωτογραφικές μηχανές SLR με κροπαρισμένο ψηφιακό φορμά (DX).\nΗ νανοκρυσταλλική επίστρωση χρησιμοποιείται για πρώτη φορά στον AF-S NIKKOR 300mm f/2.8G ED VR II για να μειώσει την εσωτερική και την εξωτερική αντανάκλαση και να αυξήσει την αντίθεση.\nΟ φακός AF-S VR Micro-NIKKOR 105mm f/2.8G IF-ED γίνεται ο πρώτος φακός macro με σταθεροποίηση εικόνας όπου χρησιμοποιείται VR (απόσβεση κραδασμών).\nΟ AF-S NIKKOR 300mm f/4E PF ED VR ήταν ο πρώτος φακός NIKKOR όπου χρησιμοποιήθηκε στοιχείο φακού PF (Phase Fresnel), με αποτέλεσμα να αποτελέσει τον ελαφρύτερο φακό 300 mm στην κατηγορία του εκείνη την εποχή.\nΗ κληρονομιά συνεχίζει\nΣχεδιασμός φακών στην ψηφιακή εποχή\nΚαθώς το φιλμ έδωσε τη θέση του στους ψηφιακούς αισθητήρες απεικόνισης, η τεχνολογία φακών NIKKOR αναγκαστικά εξελίχθηκε για να ανταποκριθεί στις νέες προκλήσεις. Έγινε τεράστια πρόοδος στις τεχνολογίες επίστρωσης για τη μείωση του θορύβου και των εσωτερικών αντανακλάσεων, παρέχοντας στους φωτογράφους άψογη αναπαραγωγή εικόνας στην ψηφιακή εποχή. Παρά το γεγονός ότι οι φακοί NIKKOR συγκαταλέγονται στους καλύτερους διαθέσιμους φακούς, οι προσδοκίες ως προς την ιδιαιτερότητα και την απόδοσή τους, είναι μεγαλύτερες από ποτέ. Η NIKKOR συνεχίζει τη μεγάλη παράδοση της καινοτομίας της ώστε να ανταποκρίνεται σε κάθε πρόκληση.


Βαμμένα, όμορφα μαλλιά και κάτω από τον ήλιο | Skingurus.gr\nΛούζεστε με ζεστό νερό. Μπορεί να χρησιμοποιείτε το καλύτερο σαμπουάν για βαμμένα μαλλιά, αν όμως επιμένετε να λούζεστε , ακόμα και το καλοκαίρι, με –πολύ-ζεστό νερό , οι χρωστικές της βαφής δεν θα αργήσουν να χαθούν στο … σιφόνι. Το χλιαρό και, ακόμα καλύτερα το δροσερό νερό, θα προστατέψουν το χρώμα και θα χαρίσουν εντυπωσιακή στιλπνότητα στα μαλλιά σας.\nΧρησιμοποιείτε σαμπουάν με «επιθετικά» συστατικά. Τα περισσότερα σαμπουάν περιέχουν θειικές ενώσεις που κάνουν μεν πλούσιο αφρό αλλά ταλαιπωρούν τα βαμμένα μαλλιά και κάνουν το χρώμα τους να ξεθωριάζει. Προτιμήστε ένα\nσαμπουάν sulfate-free , ιδίως αν λούζεστε καθημερινά. Αν δεν έχετε τη δυνατότητα αυτή, προσθέστε στο σαμπουάν σας λίγο κοντίσιονερ. Θα έχετε αυτόματα ένα μείγμα πολύ πιο «φιλικό» για τα βαμμένα μαλλιά. Skingurus favourites. weDo Professional, No Plastic Shampoo, σαμπουάν σε μπάρα με μινιμαλιστική vegan σύνθεση, χωρίς θειικά άλατα, ξεβγάζεται εύκολα, με λιγότερο νερό. Aveda, Sun Care Hair and Body Cleanser, ζελ καθαρισμού για τα μαλλιά και το σώμα με φόρμουλα ασφαλή για το χρώμα, απομακρύνει το χλώριο, το αλάτι και τη συσσώρευση προϊόντων styling, διατηρώντας την φυσική υγρασία της τρίχας.\nΕπιμένετε στο καθημερινό styling. Η συνεχής έκθεση των μαλλιών στη θερμότητα του σεσουάρ, ή της πρέσας\nισιώματος-ειδικά αυτή-, «καίει» την κερατίνη στο περιτρίχιο (τα «λέπια» της τρίχας) και καταστρέφει τα μόρια της χρωστικής με αποτέλεσμα το ξεθώριασμα του χρώματος να επιταχύνεται ραγδαία. Όσο τουλάχιστον είστε σε διακοπές, δοκιμάστε τα "καλοκαιρινά" προϊόντα styling που χαρίζουν φόρμα, κράτημα ή beach look στα μαλλιά, χωρίς την παρέμβαση θερμότητας. Skingurus favourites. Kérastase Soleil, Huile Sirene, ανάλαφρο διφασικό leave-in σπρέι με βιταμίνη Ε και ενυδατικούς παράγοντες για φυσικό beach waves look. Bumble and Bumble Surf Spray, σπρέι χτενίσματος που χρησιμοποιείται σε στεγνά ή υγρά μαλλιά, εμπλουτισμένο με θαλασσινό αλάτι για κράτημα και χαλαρό ματ φινίρισμα (www.sephora.gr )\nΞεχνάτε το …αντηλιακό τους. Οι υπεριώδεις ακτίνες του ήλιου, δεν προκαλούν επικίνδυνες βλάβες μόνο στα κύτταρα της επιδερμίδας. «Ψήνουν» και τα μαλλιά… Εκτός όμως από τις φθορές που προξενούν στην τρίχα -ιδίως αν είναι ήδη ευάλωτη από το ξάνοιγμα ή το μπαλεγιάζ που έχετε κάνει-, ευθύνονται και για το γρήγορο ξεθώριασμα των χρωστικών της\nβαφής. Τα εξειδικευμένα προϊόντα για τα μαλλιά, με φίλτρα UV - τα οποία, μην ξεχνάτε, δεν προορίζονται αποκλειστικά για την παραλία- είναι ο καλύτερος τρόπος να προστατέψετε την υγεία και το λαμπερό τους χρώμα, καθώς δημιουργούν ένα ενισχυμένο «τείχος προστασίας» από τις ακτίνες UV . Skingurus favourites. Wella Professional, Invigo Sun, σπρέι προστασίας χρώματος από τις ακτίνες UV, με σύνθεση SUN-Blend. Apivita, Bee Sun Safe, ενυδατικό λάδι προστασίας του χρώματος των μαλλιών με αντηλιακά φίλτρα και λάδι ηλίανθου. Korres, Hair Sun Protection Κόκκινο Αμπέλι, αντιηλιακό μικρογαλάκτωμα με αδιάβροχο φίλτρο UV που εμποδίζει το ξεθώριασμα του χρώματος των μαλλιών.\nΒουτάτε με… στεγνά μαλλιά. Σκεφτείτε , λένε οι ειδικοί, ένα στεγνό και ένα υγρό σφουγγάρι . Το στεγνό απορροφά πολύ περισσότερο νερό. Το ίδιο συμβαίνει και με τα μαλλιά, καθώς η ανθρώπινη τρίχα είναι ένα από τα πιο απορροφητικά υλικά. Μάλιστα η ιδιότητά της αυτή αυξάνεται, όταν έχει υποστεί τις τεχνικές εργασίες βαφής στο κομμωτήριο -γίνεται πορώδης. Όταν λοιπόν βουτάτε στη θάλασσα με στεγνά μαλλιά, η ποσότητα νερού που μπορεί να απορροφήσει η τρίχα είναι πολύ μεγαλύτερη. Αντίθετα, αν τα έχετε ήδη βρέξει προηγουμένως καλά, με γλυκό νερό, δεν θα αφήσετε πολύ… χώρο στο θαλασσινό αλμυρό νερό να εισχωρήσει και να φθείρει την τρίχα και έτσι θα σώσετε το χρώμα των μαλλιών σας από το ξεθώριασμα…\nΘεωρείτε τη μάσκα μαλλιών περιττή. Τα βαμμένα μαλλιά που εκτίθενται ξαφνικά και για αρκετές ώρες στον ήλιο, τη θάλασσα ή το χλώριο της πισίνας αφυδατώνονται και η τρίχα γίνεται εξαιρετικά εύθραυστη. Ο μόνος τρόπος να τα βοηθήσετε να «συνέλθουν» είναι να τους προσφέρετε ακόμα και καθημερινά, μετά το μπάνιο, μια γενναία δόση θρεπτικών συστατικών, χρησιμοποιώντας μια ενισχυμένη μάσκα βαθιάς ενυδάτωσης και επανόρθωσης εμπλουτισμένης με έλαια. Skingurus favourites. Hei Poa, Hair Mask, μάσκα μαλλιών εμπλουτισμένη με λάδι Monoï από την Ταϊτή, θρέφει εντατικά τα ξηρά, ταλαιπωρημένα και εύθραυστα μαλλιά (www.atticadps.gr ). Phyto Paris, Phytoplage Après Soleil, Masque Réparateur, πλούσια μάσκα θρέψης και επανόρθωσης για τα ξηρά και ταλαιπωρημένα από τον ήλιο μαλλιά. Paul Mitchell, After Sun Nourishing Masque, ενυδατική και θρεπτική μάσκα-κοντίσιονερ προστασίας χρώματος, καθημερινής χρήσης, για μαλλιά εκτεθειμένα στον ήλιο (www.paulmitchell.gr ).\nΑφήνετε το χλώριο στα μαλλιά. Η πισίνα ενός ξενοδοχείου στο κέντρο της πόλης όταν οι διακοπές αργούν, είναι μια κάποια λύση δροσιάς. Εκεί όμως κρύβεται μια από τις πιο σοβαρές απειλές για το χρώμα της βαφής: το χλώριο. Όταν κάθε τόσο, κάνετε μια βουτιά για να δροσιστείτε και συνεχίζετε την ηλιοθεραπεία σας, χωρίς να ξεπλυθείτε αμέσως μετά με γλυκό νερό, τα μαλλιά μένουν με το χλώριο «κολλημένο» πάνω τους. Από τη στιγμή που θα στεγνώσουν, το χλώριο –αν δεν διαθέτετε ειδικό σαμπουάν-δύσκολα απομακρύνεται από την τρίχα, με αποτέλεσμα να μένουν κατάλοιπα που αλλοιώνουν τα μόρια των χρωστικών.Skingurus favourites. Furterer Solaire, Shampooing Nutri-Réparateur, κρεμώδες σαμπουάν θρέψης και επανόρθωσης για μαλλιά ταλαιπωρημένα από τον ήλιο, απομακρύνει εύκολα το αλάτι και το χλώριο από την τρίχα.


Απαγωγή Μαρκέλλας – Κάθειρξη 21 ετών για την 34χρονη – Ένοχος για συνέργεια ο 40χρονος | MEGA TV\n<iframe src="https://www.megatv.com/embed/?p=2020553879" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\nΒαρύς ο πέλεκυς της δικαιοσύνης για την 34χρονη απαγωγέα της μικρής Μαρκέλλας που καταδικάστηκε σε ποινή κάθειρξης 21 ετών και 7 μηνών, χωρίς ελαφρυντικό, για την αρπαγή και τη σεξουαλική κακοποίηση του 10χρονου κοριτσιού, υπόθεση η οποία σόκαρε το πανελλήνιο\n«Ήταν προσχεδιασμένη η απαγωγή. Τα είχε μελετήσει όλα. Δεν υπάρχει καμία αμφιβολία ότι η ανήλικη βιάστηκε», ανέφερε η εισαγγελία.\nΗ κατηγορούμενη στην απολογία παραδέχθηκε τις κατηγορίες για αρπαγή και χορήγηση ναρκωτικών στην ανήλικη αλλά αρνήθηκε την κατηγορία της σεξουαλικής κακοποίησης.\n«Ήμουν επηρεασμένη από τα ναρκωτικά. Δεν ήθελα να κάνω κακό στο παιδί. Παραδέχομαι ότι της έδωσα ζάναξ για να ηρεμήσει και αναγκάστηκα να της δώσω κοκαΐνη για να τη ξυπνήσω. Δεν ασέλγησα πάνω της. Δεν είχα σκοπό να της κάνω κακό. Την άρπαξα γιατί μου έλειπε το παιδί μου», ισχυρίστηκε η 34χρονη.\nΣτο δικαστήριο βρέθηκε ακόμη ένας άνδρας, κατηγορούμενος ως συνεργός της 34χρονης γυναίκας, στην υπόθεση που είχε συγκλονίσει την κοινή γνώμη τον Ιούνιο του 2020. Και εκείνος, στην απολογία του, αρνήθηκε την οποιαδήποτε εμπλοκή του, τονίζοντας χαρακτηριστικά ότι ούτε είδε ούτε άγγιξε την ανήλικη.\n«Δεν είχα καταλάβει τις προθέσεις της. Δεν έχω καμία ανάμειξη στην κακοποίηση του παιδιού».\nΗ εισαγγελέας πρότεινε για τον 40χρονο συνεργασία στην απαγωγή, αλλά πρότεινε την αθώωση του για συνέργεια στην έκθεση ανηλίκου σε κίνδυνο.\n«Ο 40χρονος μου άφησε ένα λάπτοπ την Παρασκευή και τότε του είπα ότι πήρα το παιδί. Μου είπε να γυρίσω το παιδί πίσω. Δε το έκανα γιατί φοβήθηκα», πρόσθεσε η 34χρονη.


4ο Συνέδριο ΝΑΡ: Μερικές σκέψεις πάνω στο θέμα των Μετώπων | Ξεκίνημα\nΜε αυτή την έννοια είναι καθήκον να προσπαθήσουμε να συμβάλουμε στο διάλογο για το συνέδριο, ανταποκρινόμενοι και στο κάλεσμα για συζήτηση που απευθύνεται στον επίλογο των θέσεων: «…όλων εκείνων που εμπνέονται και στρατεύονται στην υπόθεση ενός νέου Προγράμματος και Κόμματος Κομουνιστικής Απελευθέρωσης…».\nΜια δύσκολη συγκυρία\nΈνα σημείο στο οποίο αξίζει να σταθούμε στην προσυνεδριακή συζήτηση είναι το θέμα των Μετώπων – το καθοριστικής σημασίας θέμα της ενότητας στη δράση των οργανώσεων και κομμάτων της Αριστεράς.\nΣτον επίλογο των θέσεων διαβάζουμε, τη σωστή διαπίστωση, ότι «Η συγκυρία είναι δύσκολη»!\nΣτη σελίδα 39 θέση 22, έχουμε μια πιο αναλυτική περιγραφή των συσχετισμών:\n«Η μεγάλη άνοδος της λαϊκής κινητοποίησης έδωσε τη θέση της… σε μια κατάσταση στην οποία κυριαρχεί η υποχώρηση, χωρίς να έχουν σβήσει οι εστίες αντίστασης… χωρίς να έχει αποδεχτεί ο λαός τον ευρωμνημονιακό εφιάλτη ως μέλλον του.\n»Η εργατική τάξη και τα λαϊκά στρώματα χτυπήθηκαν βαριά και βρίσκονται με την πλάτη στον τοίχο, η απογοήτευση κυριαρχεί ακόμα έναντι της πολιτικής αντίστασης και πάλης. Η ήττα όμως δεν είναι ακόμα στρατηγική, καθώς δεν υπάρχει ευρεία συναίνεση σε αυτή την πολιτική ούτε συντριβή του κινήματος και των πρωτοποριών».\nΑυτή η ανάλυση μας βρίσκει σύμφωνους! Ακολουθεί δε η επίσης πολύ σωστή διαπίστωση ότι:\n«Η σημερινή φάση μπορεί να αποδειχτεί πολύ κρίσιμη για την ανασύνταξη, την ανασυγκρότηση και το μάχιμο πολιτικό, προγραμματικό και θεωρητικό επανεξοπλισμό των δυνάμεων της πρωτοπορίας και του κινήματος. Μέσα στην άμπωτη της υποχώρησης διαμορφώνονται οι νικητές των επόμενων μαχών».\nΓια να ανασυγκροτηθούν μέσα σ’ αυτή τη δύσκολη περίοδο οι δυνάμεις της πρωτοπορίας, όπως προβάλλει το κείμενο των θέσεων, όμως, το πρώτο και αποφασιστικό βήμα είναι η ενότητα στη δράση των οργανώσεων και κομμάτων της Αριστεράς.\nΚι αυτό κατ’ αρχήν γιατί –και σ’ αυτό μάλλον συμφωνούμε– η «πρωτοπορία» σήμερα βρίσκεται κατά κύριο λόγο στις οργανωμένες δυνάμεις της Αριστεράς. Αν θέλουμε επομένως να πετύχουμε τον στόχο της ανασυγκρότησης πρέπει να ξεκινήσουμε από το ξεπέρασμα της διάσπασης των ξεχωριστών δράσεων, συγκεντρώσεων, κλπ, της Αριστεράς. Αυτό είναι κάτι που συμβάλλει καθοριστικά στην διατήρηση της υποχώρησης του κινήματος.\nΗ πρωτοπορία βέβαια δεν είναι κάτι το στατικό και αναλλοίωτο, μέσα από τους αγώνες πάντα ξεχωρίζουν πρωτοπόροι εργάτες και εργάτριες, νέοι και νέες. Αυτοί μπορούν να τραβηχτούν στον πολιτικό αγώνα ωθούμενοι από τις κοινές δράσης μιας Αριστεράς που έχει ενωτική προσέγγιση στους αγώνες. Αντί γι’ αυτό βλέπουν μια Αριστερά ανίκανη να συνεννοηθεί μεταξύ της για τα πιο στοιχειώδη και με εμφυλιοπολεμική συμπεριφορά στα όρια της χειροδικίας ανάμεσα στις δυνάμεις της, αντί για την αναγκαία συντροφική κριτική και διάλογο πάνω στις πραγματικές και φυσιολογικές πολιτικές διαφορές. Σαν αποτέλεσμα χιλιάδες παλιοί και νέοι αγωνιστές απλά γυρνούν την πλάτη στην Αριστερά, βλέποντας ότι από πουθενά δεν διαφαίνεται προοπτική.\nΟι θέσεις στη σελίδα 44 θέση 28 αναδεικνύουν με καθαρότητα τις διεργασίες που αναπτύσσονται στις γραμμές της νεολαίας:\n«Σήμερα υπάρχει μια μαζική ζώνη νεολαιίστικου ριζοσπαστισμού ειδικά στα πληβειακά τμήματα της νέας γενιάς και παράλληλα εμφανίζεται μια πλατιά νεολαιίστικη κοινωνικοπολιτική πρωτοπορία, με σημαντικές και διαφορετικές αγωνιστικές εμπειρίες, η οποία δεν καλύπτεται από τα στρατηγικά αδιέξοδα της ρεφορμιστικής Αριστεράς, αλλά ούτε συστρατεύεται με την αντικαπιταλιστική Αριστερά. […..] Αυτός ο ιδιόμορφος νεολαιίστικος ριζοσπαστισμός είναι ακόμη αδύναμος, χωρίς μόνιμη συγκρότηση και φέρει ακόμα το στίγμα του ρηχού αντιμνημονιακού ρεύματος με αποτέλεσμα να αδυνατεί να οραματιστεί το μέλλον του αλλιώς». [Οι υπογραμμίσεις δικές μας].\n«Πάνω στο πυρακτωμένο έδαφος της κρίσης συγκροτείται ένα αντιφατικό ρεύμα αντικαπιταλιστικής αναζήτησης, ιδιαίτερα στη νεολαία, είναι εξαιρετικά εμφανής σήμερα η αναζήτηση μιας νέας πολιτικοποίησης….».\nΩστόσο στη σελίδα 50, θέση 41, οι θέσεις επισημαίνουν ότι:\n«Η κρίση και η φθορά του επίσημου πολιτικού σκηνικού εντείνουν τη βαθιά αποστροφή προς τα κόμματα και ευνοούν το “αντισυστημικό” προσωπείο της ακροδεξιάς…». [Οι υπογραμμίσεις δικές μας].\nΈνα «γιατί» που χρειάζεται απάντηση\nΓια το γιατί ο νεολαιίστικος ριζοσπαστισμός δε συστρατεύεται με την αντικαπιταλιστική Αριστερά και γιατί η βαθιά αποστροφή ευνοεί το «αντισυστημικό» προσωπείο της ακροδεξιάς, χρειάζεται κάποια απάντηση. Και αυτή έχει να κάνει με την εικόνα που παρουσιάζει μέχρι σήμερα η Αριστερά, μετά τη συνθηκολόγηση του ΣΥΡΙΖΑ, η οποία δεν πείθει!\nΕίναι ανάγκη αυτή η εικόνα να αλλάξει άμεσα! Πρέπει να είναι καθαρό πλέον ότι οι μέχρι τώρα πολιτικές δεν αποδίδουν, θέλουν δραστική διόρθωση, απαιτούν υπέρβαση!!\nΤο πρόβλημα παρουσιάστηκε ιδιαίτερα έντονα στις εκλογές του Σεπτέμβρη του 2015 όπου λαϊκές μάζες προτίμησαν την αποχή (43,84%) και το άκυρο-λευκό (2,42%) από την ψήφο στα αριστερά κόμματα κι οργανώσεις.\nΟ πιο βασικός λόγος για τον οποίο συμβαίνει αυτό, σήμερα, είναι η άρνηση για συνεργασία, η άρνηση ενός μετώπου δράσης της Αριστεράς.\nΕίναι φανερό ότι ξεχωριστά ΚΚΕ, ΑΝΤΑΡΣΥΑ και ΛΑΕ δεν πείθουν ότι αποτελούν εναλλακτική λύση για να καλύψουν το κενό που άφησε η κωλοτούμπα του ΣΥΡΙΖΑ – το καθένα για διαφορετικούς λόγους. Όμως αν μπορούσε να υπάρξει συνεργασία μεταξύ τους αυτό θα άλλαζε άρδην την εικόνα. Κι επειδή το ΚΚΕ δεν πρόκειται με τίποτα να κάνει οποιοδήποτε βήμα σε μια ενωτική κατεύθυνση, ΑΝΤΑΡΣΥΑ και ΛΑΕ από κοινού είναι σε θέση να δημιουργήσουν μια νέα «ποιότητα» δημιουργώντας τον κορμό για κοινή δράση. Κάτι τέτοιο θα προκαλούσε αναταραχή και σημαντικές διεργασίες στη βάση του ΚΚΕ.\nΗ κατάσταση δεν άλλαξε ούτε πρόκειται να αλλάξει με τις κραυγές του ΚΚΕ για συσπείρωση με το ΚΚΕ και τη Λαϊκή Συμμαχία με τον εαυτό του. Κι από την άλλη, ενώ είναι αλήθεια ότι το ΝΑΡ και η ΑΝΤΑΡΣΥΑ, αποζητούν την ενότητα και κάνουν και προτάσεις γι’ αυτό, το ζήτημα στο οποίο πρέπει να απαντήσουν είναι γιατί δεν έχει καταφέρει να περπατήσει η πρότασή τους.\nΓιατί δεν περπατά η πρόταση του ΝΑΡ και της ΑΝΤΑΡΣΥΑ\nΕνώ σωστά το κείμενο εκτιμά ότι:\n«Η συγκυρία είναι δύσκολη», ότι «ο νεολαιίστικος ριζοσπαστισμός είναι αδύναμος… και φέρει το στίγμα του ρηχού αντιμνημονιακού ρεύματος…» ότι «το ρεύμα αντικαπιταλιστικής αναζήτησης είναι αντιφατικό» κλπ,\nοι στόχοι που βάζουν οι «θέσεις» για το σήμερα είναι μαξιμαλιστικοί – δεν ανταποκρίνονται καθόλου στη σημερινή πραγματικότητα όπως περιγράφεται πιο πάνω.\nΣτη σελίδα 80, θέση 61, γράφεται:\n«Το υποκείμενο της επαναστατικής τακτικής είναι το Αντικαπιταλιστικό Εργατικό Μέτωπο.. [….] Γι’ αυτό απορρίπτουμε το στενό “αντιμνημονιακό μέτωπο”, …θεωρώντας αναγκαίο το Αντικαπιταλιστικό Εργατικό Μέτωπο».\nΠρόκειται για σοβαρό λάθος σύντροφοι!!\nΓια να φτάσουμε στο ΑΕΜ (αντικαπιταλιστικό εργατικό μέτωπο) χρειάζεται να ξεκινήσουμε από την δοσμένη συνείδηση έτσι όπως είναι σήμερα κι όπως σωστά την εκτιμάτε και στη συνέχεια να βοηθήσουμε το εργατικό- λαϊκό κίνημα και τη νεολαία, βήμα-βήμα να αποβάλουν, μέσα από την εμπειρία τους, τις αντιφάσεις που χαρακτηρίζουν τη συνείδησή τους και το «ρηχό αντιμνημονιακό στίγμα», έτσι ώστε να στρατευτούν με την αντικαπιταλιστική Αριστερά!\nΣήμερα, που τα μνημόνια για τον ελληνικό καπιταλισμό είναι ζήτημα ζωής ή θανάτου, η αντιμνημονιακή πάλη και το μέτωπο περιέχουν στην πραγματικότητα μια αντικαπιταλιστική δυναμική – είναι αντίστοιχα με τα συνθήματα του Οκτώβρη του 1917 για Ειρήνη, Γη, Ψωμί και Οκτάωρο!!\nΑς μην μπερδεύουμε το στρατηγικό στόχο με την τακτική\nΤώρα, σχετικά με τη θέση 62, σελίδα 81, για το:\n«Αγωνιστικό Μέτωπο Ρήξης και Ανατροπής Νέο Εργατικό Κίνημα»… «με πυρήνα ένα ταξικά ανασυγκροτημένο εργατικό κίνημα και τη συμβολή μιας ισχυρής μετωπικής αντικαπιταλιστικής επαναστατικής Αριστεράς» για «ανατροπή της αντιλαϊκής επίθεσης» για «ήττα και ανατροπή της συγκυβέρνησης ΣΥΡΙΖΑ-ΑΝΕΛ και όλου του ευρωμνημονιακού μπλοκ».\nΑυτό, στην πραγματικότητα, αποτελεί τη μουσική του μέλλοντος, τον στρατηγικό μας στόχο. Το θέμα είναι πως θα φτάσουμε μέχρις εκεί. Στις «Θέσεις» έχουμε στην πραγματικότητα ένα μπέρδεμα της στρατηγικής (του μακροχρόνιου κεντρικού μας στόχου) με την τακτική (των άμεσων βημάτων που θα μας οδηγήσουν σταδιακά στο στρατηγικό στόχο) στις δοσμένες σημερινές συνθήκες.\nΑπό την άλλη πρέπει να αναφέρουμε ότι υπάρχουν μια σειρά θετικά σημεία στο περιεχόμενο του ΑΜΡΑ (αγωνιστικού μετώπου ρήξης και ανατροπής) όπως περιγράφεται, στα οποία θα μπορούσαμε να επενδύσουμε:\n«Πρώτον, στην αγωνιστική ενότητα των διαφόρων τμημάτων της εργατικής τάξης, ενάντια στην πολυδιάσπαση[….] μέσα από τον κοινό πολιτικό (και συνδικαλιστικό) αγώνα ενάντια στην επίθεση του κεφαλαίου…»\nΠολύ σωστά! Όμως αυτό σημαίνει πρώτα απ’ όλα ενότητα στη δράση της Αριστεράς!\n«Δεύτερον… προώθηση της συμμαχίας της εργατικής τάξης με άλλα κοινωνικά στρώματα…»\nΚαι αυτό σημαίνει, κατ’ αρχήν, ενότητα στη δράση της Αριστεράς!\n«Τρίτον… αγωνιστικό συντονισμό όλων των μαχόμενων τμημάτων του εργατικού, λαϊκού και νεολαιίστικου κινήματος…»\nΚαι αυτό προϋποθέτει την ενότητα στη δράση της Αριστεράς!\n«Τέταρτον… κοινή δράση των μαχόμενων τμημάτων της Αριστεράς στο μαζικό κίνημα και στην πολιτική δράση για την ανάπτυξη του κινήματος. Η ενωτική παρέμβαση, ο δημιουργικός διάλογος και η κριτική προς το συμφέρον του κινήματος, μακριά από τις άγονες αντιπαραθέσεις…»\nΑλλά, στη συνέχεια, έρχεται η παρακάτω θέση για να τα τινάξει όλα στον αέρα:\n«Θεωρούμε άγονη τη συζήτηση για ενότητα στη βάση του λεγόμενου “ελάχιστου προγράμματος»!!!\nΔεν είναι δυνατόν!! Σύντροφοι του ΝΑΡ, χρειάζεται κοινή λογική!! Η συζήτηση για κοινή δράση ανάμεσα σε μια διασπασμένη Αριστερά (η οποία είναι διασπασμένη επειδή έχει σοβαρές, για να μην πούμε θεμελιακές διαφορές ανάμεσά της) δε μπορεί παρά να ξεκινήσει από ένα περιορισμένο κοινό πρόγραμμα!\nΔεν συζητάμε για να μπούμε όλοι στον ίδιο πολιτικό φορέα, μιλάμε για να προχωρήσουμε από κοινού σε ενωτικές δράσεις – αυτό προϋποθέτει μια βασική συμφωνία κι όχι μια πλήρη συμφωνία σε ένα ολοκληρωμένο αντικαπιταλιστικό πρόγραμμα.\nΚαι πάλι όμως, αν βάλουμε δίπλα -δίπλα το πρόγραμμα της ΑΝΤΑΡΣΥΑ και της ΛΑΕ θα ανακαλύψουμε ότι τα κοινά σημεία ξεπερνούν κατά πολύ το ελάχιστο!! Και όμως, πάλι δεν μπορεί να υπάρξει στοιχειώδης συνεργασία ανάμεσα στη ΛΑΕ και την ΑΝΤΑΡΣΥΑ, ούτε καν στο συνδικαλιστικό κίνημα.\nΑς θυμηθούμε τον Οκτώβρη\nΚαι επειδή είμαστε στο 2017, δηλαδή 100 χρονιά από την επανάσταση του 1917, αξίζει να θυμηθούμε ότι τα Σοβιέτ του Φλεβάρη δεν είχαν ένα πλήρες αντικαπιταλιστικό πρόγραμμα, ούτε καν αυτά του Οκτώβρη. Όμως πήραν την εξουσία, επειδή τον Οκτώβρη στα Σοβιέτ που αποτελούσαν τη μορφή του Ενιαίου Μετώπου στις δοσμένες συνθήκες, η επαναστατική πτέρυγα είχε κατακτήσει την πλειοψηφία (ή αλλιώς την ηγεμονία).\nΣυμπέρασμα: Χρειαζόμαστε Μέτωπο της Αριστεράς χωρίς επιθετικούς προσδιορισμούς, πάνω στη βάση ενός κοινά αποδεκτά προγράμματος, που δε μπορεί εκ των πραγμάτων να είναι ένα πλήρες επαναστατικό πρόγραμμα. Στόχος της αντικαπιταλιστικής Αριστεράς σ’ αυτό το μέτωπο πρέπει να είναι η πολιτική ηγεμονία – κι αυτή θα την κατακτήσει δίνοντας τη δυνατότητα στην πρωτοπορία του εργατικού, λαϊκού και νεολαιίστικου κινήματος να πεισθεί για το αντικαπιταλιστικό πρόγραμμα μέσα από την εμπειρία του, με υπομονετική εξήγηση και όχι με επαναστατικές κραυγές!\nΣχετικά με την πρόταση της ΑΝΤΑΡΣΥΑ για ενότητα στη δράση…\nΠροηγούμενο άρθροΙράν: σοβαρά άρρωστος συνδικαλιστής, ξανά στη φυλακή!\nΕπόμενο άρθρο4η πανελλαδική συνάντηση για το Νερό


Βρέφος-Παιδί :: Βρέφος - GreekPharm.gr - Ηλεκτρονικό Φαρμακείο\nMedical Developments Inernational\nA-derma Primalba Creme Pour...\nΚρέμα για την αλλαγή της πάνας A-Derma Primalba Creme Pour Le Change, που προλαμβάνει και αντιμετωπίζει τις κοκκινίλες των γλουτών , δημιουργεί έναν προτατευτικό φραγμό που δεν εμποδίζει το δέρμα να αναπνεύσει. Φροντίδα γλουτών για την πρόληψη και την αντιμετώπιση των κοκκινίλων. Σύνθεση με μονωτικές ιδιότητες, επιτρέπει στο δέρμα να αναπνέει Εύκολο στην εφαρμογή και την αφαίρεση\nAderma Primalba Bebe Creme ...\nΕνυδατική κρέμα για μωρά Aderma Primalba Bebe Creme Douceur Cocon για βρέφη και παιδιά, κατάλληλη για πρόσωπο και σώμα . Η κρέμα Aderma Primalba Cocon ενυδατώνει, καταπραΰνει και ενισχύει τη λειτουργία του φυσικού προστατευτικού φραγμού του ευαίσθητου δέρματος του μωρού. Εφαρμόζεται εύκολα. Απαλή και μεταξένια υφή. Αφήνει το δέρμα του μωρού διακριτικά αρωματισμένο. Σύνθεση Εκχύλισμα Νεαρών Βλαστών Βρώμης Rhealba, Καταπραΰνει το δέρμα Γαλακτωματοποιητής υγρών κρυστάλλων, Παρατεταμένη ενυδάτωση, μεταξένια υφή Γλυκερίνη, Ενυδατώνει τις ανώτερες στιβάδες του δέρματος\nAeolos Αεροθάλαμος Εισπνοών...\nΒρεφικός αεροθάλαμος εισπνοών Aeolos (Μάσκα + Επιστόμιο) για μωρά 0-18 μηνών. Το Aeolos είναι ένας αντιστατικός αεροθάλαμος εισπνοών με βαλβίδα μίας διαδρομής και χρησιμοποιείται για την αποτελεσματική χορήγηση εισπνεόμενων φαρμάκων. Με τη χρήση του Aeolos μειώνεται σημαντικά η ποσότητα φαρμάκου που εναποτίθεται στην στοματική κοιλότητα και στον φάρυγγα και επιτυγχάνεται ακόμη μεγαλύτερη απορρόφηση του φαρμάκου από τους πνεύμονες . Το Aeolos χάρη στο μικρό του μέγεθος και την τεχνολογία ελέγχου εισπνοής που εφαρμόζει είναι ο ιδανικός σας σύμμαχος στην αντιμετώπιση του άσθματος . Χαρακτηριστικά: Με δείκτη εισπνοών για τον έλεγχο χορήγησης του φαρμάκου. Συνδυάζει δύο προιόντα σε ένα : Μάσκα και Επιστόμιο μαζί Είναι κατασκευασμένο από αντιστατικό υλικό PETG. BPA FREE (non toxic plastic). Ασφαλές μη τοξικό πλαστικό χωρίς βισφενόλη Α. Μικρό μέγεθος που το καθιστά ιδιαίτερα εύχρηστο. Διατίθεται σε τρία μεγέθη μάσκας : Βρεφικό (0-18 μηνών), Παιδικό (1-6 ετών), Ενηλίκων (6+ ετών)\nΑεροθάλαμος εισπνοών παιδικός Aeolos (Μάσκα + Επιστόμιο) για ηλικίες 1-6 ετών . Το Aeolos είναι ένας αντιστατικός αεροθάλαμος εισπνοών με βαλβίδα μίας διαδρομής και χρησιμοποιείται για την αποτελεσματική χορήγηση εισπνεόμενων φαρμάκων . Με τη χρήση του Aeolos μειώνεται σημαντικά η ποσότητα φαρμάκου που εναποτίθεται στην στοματική κοιλότητα και στον φάρυγγα και επιτυγχάνεται ακόμη μεγαλύτερη απορρόφηση του φαρμάκου από τους πνεύμονες. Το Aeolos χάρη στο μικρό του μέγεθος και την τεχνολογία ελέγχου εισπνοής που εφαρμόζει είναι ο ιδανικός σας σύμμαχος στην αντιμετώπιση του άσθματος . Χαρακτηριστικά: Με δείκτη εισπνοών για τον έλεγχο χορήγησης του φαρμάκου. Συνδυάζει δύο προιόντα σε ένα : Μάσκα και Επιστόμιο μαζί Είναι κατασκευασμένο από αντιστατικό υλικό PETG. BPA FREE (non toxic plastic). Ασφαλές μη τοξικό πλαστικό χωρίς βισφενόλη Α. Μικρό μέγεθος που το καθιστά ιδιαίτερα εύχρηστο. Διατίθεται σε τρία μεγέθη μάσκας : Βρεφικό (0-18 μηνών), Παιδικό (1-6 ετών), Ενηλίκων (6+ ετών)\nAeroChamber Boyz Flow-Vu 5...\nAerochamber Boyz Flow Vu 5χρονων+ με σχέδιο για αγόρια , Aεροθάλαμος ειδικά σχέδιασμένος και με οδηγίες ακριβώς για παιδιά. Ιδανικός για νέους χρήστες ή παιδιά που είναι έτοιμα για τη μετάβαση από μια μάσκα στη συσκευή επιστόμιο - συνήθως γύρω στο 5 έτος της ηλικίας τους. Χαρακτηριστικά Υποδοχή που ταιριάζει σε όλες τις συσκευές aerosol Αντιστατικός και διαφανής αεροθάλαμος που ελαχιστοποίει το στατικό φορτίο παρέχοντας πιο αξιόπιστη χορήγηση φαρμάκου και επιτρέποντας οπτικό έλεγχο στο εσωτερικό του Δείκτης εισπνοών Flow-Vu* για τον υπολογισμό των εισπνοών. Βαλβίδα εισπνοής EZ Flow Μάσκα σιλικόνης ComfortSeal* Σφυρίχτα Flow Signal* Ειδικά σχέδιασμένο και με οδηγίες ακριβώς για παιδιά. Ιδανικό για νέους χρήστες ή παιδιά που είναι έτοιμα για τη μετάβαση από μια μάσκα στη συσκευή επιστόμιο - συνήθως γύρω στο 5 έτος της ηλικίας τους.\nAeroChamber Girls Flow-Vu ...\nAerochamber Girls Flow Vu 5χρονων+ με σχέδιο για κορίτσια , Aεροθάλαμος ειδικά σχέδιασμένος και με οδηγίες ακριβώς για παιδιά. Ιδανικός για νέους χρήστες ή παιδιά που είναι έτοιμα για τη μετάβαση από μια μάσκα στη συσκευή επιστόμιο - συνήθως γύρω στο 5 έτος της ηλικίας τους. Χαρακτηριστικά Υποδοχή που ταιριάζει σε όλες τις συσκευές aerosol Αντιστατικός και διαφανής αεροθάλαμος που ελαχιστοποίει το στατικό φορτίο παρέχοντας πιο αξιόπιστη χορήγηση φαρμάκου και επιτρέποντας οπτικό έλεγχο στο εσωτερικό του Δείκτης εισπνοών Flow-Vu* για τον υπολογισμό των εισπνοών. Βαλβίδα εισπνοής EZ Flow Μάσκα σιλικόνης ComfortSeal* Σφυρίχτα Flow Signal* Ειδικά σχέδιασμένο και με οδηγίες ακριβώς για παιδιά. Ιδανικό για νέους χρήστες ή παιδιά που είναι έτοιμα για τη μετάβαση από μια μάσκα στη συσκευή επιστόμιο - συνήθως γύρω στο 5 έτος της ηλικίας τους.\nApivita Eco Bio Baby Kids Σ...\nΣαμπουάν καί Αφρόλουτρο Apivita Eco Bio Baby Kids με καλέντουλα καί μέλι 200ml Καθαρίζει απαλά χωρίς να ξηραίνει και χωρίς να ερεθίζει την ευαίσθητη βρεφική επιδερμίδα. Περιέχει καλέντουλα, μέλι, αμύγδαλο, πρωτεϊνες σιταριού και χαμομήλι, συστατικά γνωστά για τις ενυδατικές και καταπραϋντικές τους ιδιότητες. Eμπλουτισμένο με αιθέριο έλαιο λεβάντα, χαλαρώνει και βοηθά σε έναν ήσυχο ύπνο. Ιδανικό για τους πρώτους μήνες Υποαλλεργικό-Δερματολογικά ελεγμένο. Οφθαλμολογικά ελεγμένο - Χωρίς Δάκρυα Απλώστε απαλά σε βρεγμένα μαλλιά και σώμα. Ξεβγάλτε προσεκτικά. Μόνο για εξωτερική χρήση. APIVITA έχει αντικαταστήσει το νερό στη σειρά ECO-BIO BABY & KIDS με ένα βιολογικό έγχυμα χαμομηλιού για να ενισχύσει την καταπραϋντική δράση των προϊόντων. Δεν περιέχονται χημικά συστατικά που έχουν κατηγορηθεί για αρνητικές επιδράσεις στην υγεία ή το περιβάλλον. Χωρίς: Soap, SLES, Parabens, Colorants, Phthalates, PCM & NM, Silicones, Propylene glycol, Ethanolamines, Gluten. Πιστοποιημένο από τον οργανισμό ICEA.\nAthomer Spray 150ml\nΙσότονο διάλυμα θαλασσινού νερού Athomer για τον καθαρισμό, την ενυδάτωση και την αποσυμφόρηση των ρινικών κοιλοτήτων. Το spray Athomer απομακρύνει τη συσσωρευμένη βλέννα, ενυδατώνει το ρινικό Βλεννογόνο και δευκολύνει την αναπνοή. Στείρο ισότονο διάλυμα θαλασσινού νερού για τον καθαρισμό, την ενυδάτωση και την αποσυμφόρηση των ρινικών κοιλοτήτων . Απομακρύνει την συσσωρευμένη βλέννα, ενυδατώνει το ρινικό βλεννογόνο και διευκολύνει την αναπνοή. Μπορεί να χρησιμοποιηθεί και για προληπτική αντιμετώπιση της ρινικής συμφόρησης που προκαλείται από διάφορους περιβαλλοντικούς παράγοντες όπως ρύποι, σκόνη και ξηρότητα του αέρα από θέρμανση ή κλιματιστικό.\nAveeno Baby Dermo Oil Καθαρ...\nΛάδι καθαρισμού Aveeno Baby Dermo Oil με Κολλοειδές Βρώμης, φυσικά έλαια και βιταμίνη Ε. Καθαριστικό-ενυδατικό λάδι για μωρά για καθημερινή χρήση με φυσικά ενεργό κολλοειδές βρώμης και ειδική σύνθεση για σχολαστικό καθαρισμό της ευαίσθητης επιδερμίδας του μωρού . Βασικά οφέλη Εχει ενυδατικές, προστατευτικές, μαλακτικές και καταπραϋντικές ιδιότητες. Χρησιμοποιήστε το με ή χωρίς νερό, ειδικά σε περιπτώσεις έντονης ξηρότητας. Χωρίς σαπούνι και parabens. Δεν περιέχει οινόπνευμα. Ελεγμένο από παιδιατρούς. Σχεδιασμένο για την επιδερμίδα του νεογέννητου.


Η επικινδυνότητα των αρωμάτων - Χανιώτικα Νέα\nΗ επικινδυνότητα των αρωμάτων\nΣτη Μεσοποταμία πριν από 4.000 χρόνια, η Etruscan θα χρησιμοποιήσει το πρώτο άρωμα, το λιβάνι. Στην Κύπρο βρέθηκε αρωματοποιείο της ίδιας περίπου περιόδου. Στην Αίγυπτο το άρωμα αποτελούσε τελετουργικό μέσο προσέλκυσης της εύνοιας των θεών. Το Κύφι, που βρέθηκε στον τάφο του Τουταγχαμών και παρασκευάζονταν με την ανάμιξη 16 διαφορετικών αρωματικών ουσιών, προσφέρονταν κάθε απόγευμα στο θεό Ρα. Οι αρχαίοι μας πρόγονοι δημιούργησαν το πρώτο υγρό άρωμα με βάση το ελαιόλαδο. Είχαν αδυναμία στο άρωμα του κρίνου και του τριαντάφυλλου. Στη Μινωική Κρήτη γίνεται ονομαστική αναφορά για τους καλύτερους μυρεψούς. Οι Ρωμαίοι αρωμάτιζαν ακόμα και τα σκυλιά και τα άλογα, ενώ στις γιορτές έβαζαν στα φτερά των πουλιών αρώματα και τα άφηναν να πετούν στα δωμάτια για να ευωδιαστούν. Τόσο στον Ιουδαϊσμό όσο και στον Χριστιανισμό και Μουσουλμανισμό υπάρχουν αναφορές χρησιμοποίησης των αρωμάτων.\nΗ σύγχρονη αρωματο ποιία εστιάζεται κυρίως στη Νότια Γαλλία και ιδιαίτερα στην πόλη Γκράς.\nΠράγματι έχει διαπιστωθεί πως πολλές από τις συνθετικές χημικές ουσίες που περιέχουν τα αρώματα μπορεί να προκαλέσουν προβλήματα στα κύτταρα μόλις απορροφηθούν από το δέρμα. Άλλες πάλι εισπνεόμενες είναι τοξικές για το αναπνευστικό και νευρικό σύστημα επηρεάζοντας ακόμα και τον εγκέφαλο. Ελλοχεύει επίσης ο κίνδυνος δημιουργίας αλλεργιών και η εκδήλωση καταθλιπτικών διαταραχών. Συχνές είναι και οι αναφορές για παρεμπόδιση του θυρεοειδούς και της παραγωγής των ορμονών, για την πρόκληση κεφαλαλγιών, παχυσαρκίας καθώς και για την προαγωγή καρκίνου. Το κακό είναι πως οι συνθετικές αυτές χημικές αρωματικές ουσίες χρησιμοποιούνται και σε άλλα καλλυντικά. Ο παρακάτω πίνακας είναι πολύ κατατοπιστικός.\nH οργάνωση Greenpeace έδωσε εδώ και δύο χρόνια στη δημοσιότητα τα αποτελέσματα μιας έρευνας, όπου 36 γνωστά αρώματα ελέγχθηκαν από ένα ολλανδικό εργαστήριο (ΤΝΟ) για δύο εν δυνάμει επικίνδυνες ομάδες χημικών ουσιών: τους φθαλικούς εστέρες και τα συνθετικά musk (μόσχος). H τρέχουσα νομοθεσία δεν ορίζει ανώτατα επίπεδα για καμιά από τις ουσίες αυτές, οι οποίες περιέχονται σε καλλυντικά και πολλά άλλα προϊόντα. Σχεδόν όλα τα αρώματα που δοκιμάστηκαν στο πλαίσιο της έρευνας με τίτλο «Eau de toxine!!!» περιείχαν φθαλικούς εστέρες και συνθετικά musk. Οι χημικές αυτές ουσίες σπάνια αναφέρονται στις συσκευασίες. Οι καταναλωτές κατά συνέπεια αδυνατούν να τις αποφύγουν.\nΟ διαιθυλικός φθαλικός εστέρας (DEP) που εντοπίστηκε σε υψηλά επίπεδα σε ορισμένα επώνυμα αρώματα, διεισδύει άμεσα στο δέρμα και εξαπλώνεται στον οργανισμό. Εκεί μετατρέπεται σε μονοαιθυλικό φθαλικό εστέρα (ΜΕΡ), που πιθανολογείται ότι επηρεάζει το DNA του σπέρματος και συμβάλλει στον περιορισμό της λειτουργίας των πνευμόνων στους άνδρες.\nΌσον αφορά στα συνθετικά musk, που και αυτά εντοπίστηκαν σε υψηλά επίπεδα στα αρώματα ορισμένων οίκων διαπιστώθηκε ότι συγκεντρώνονται στους ζωντανούς ιστούς και επηρεάζουν πιθανώς τα ορμονικά συστήματα επικοινωνίας των ψαριών, των αμφίβιων και των θηλαστικών επιτείνοντας τις επιπτώσεις από την έκθεση σε άλλες τοξικές χημικές ουσίες.\nΚι έχει επιλογικά απόλυτο δίκαιο η Ελέν Περιβιέ της Greenpeace να επιμένει πως «Το άρωμα πρέπει να προσφέρει απόλαυση, όταν το δωρίζεις και όταν το φοράς, όχι να είναι πηγή συσσώρευσης χημικών ουσιών στο σώμα μας».\n*γεωπόνος ερευνητής, οικοτοξικολόγος\n[Θωμά Αννα] ~ ~ ~ Απάντηση\nΚαλησπέρα.μπορω να επικοινωνήσω μαζί σας;\n30 Μαρτίου 2015 9:33 πμ


Η ώρα του πλανήτη | OffLine Post\nΑρχικήΕυρώπηΠεριβάλλονΗ ώρα του πλανήτη\nΗ Παγκόσμια Ημέρα Περιβάλλοντος καθιερώθηκε από τον ΟΗΕ, θέτοντας ως κεντρικό στόχο την ευαισθητοποίηση και την ενημέρωση των πολιτών του κόσμου για ζητήματα αναφορικά με την προστασία του περιβάλλοντος. Ωστόσο, στις μέρες μας το περιβάλλον βρίσκεται σε κρίσιμο σημείο. Πράγματι, βρισκόμαστε αντιμέτωποι με πρωτόγνωρες περιβαλλοντικές κρίσεις, για τις οποίες μερίδιο ευθύνης φέρει και η ανθρωπότητα.\nΗ αλόγιστη επέμβαση και δραστηριότητα του ανθρώπου στην φύση διατάραξε την οικολογική ισορροπία, δημιουργώντας τεράστια πλήγματα τόσο στην ποιότητα του περιβάλλοντος, όσο και στην ποιότητα της ζωής του ανθρώπου, καθώς υπάρχει μεταξύ τους αλληλεξάρτηση. Η κλιματική αλλαγή, που πλέον αποτελεί πραγματικότητα, είναι αποτέλεσμα της απερισκεψίας του ανθρώπου. Η καταστροφή των δασών και η παράνομη εκμετάλλευσή τους για υλοτομία και οικοδόμηση κατοικιών, η ρύπανση της ατμόσφαιρας από αυτοκίνητα και βιομηχανίες, είναι μερικά από τα χιλιάδες παραδείγματα.\nΤα ακραία καιρικά φαινόμενα έχουν ενταθεί τα τελευταία χρόνια, πλήττοντας ήδη αρκετές περιοχές του πλανήτη. Οι εκτεταμένες δασικές πυρκαγιές στον Αμαζόνιο, στην Αυστραλία και στην Καλιφόρνια ζημίωσαν σημαντικά το οικοσύστημα και τη βιοποικιλότητα. Ακόμη, ο Μάιος του 2020 ήταν ο θερμότερος που έχει καταγραφεί, ανεβάζοντας τη θερμοκρασία σε περιοχές, όπως η Ανταρκτική και η Σιβηρία, σε επίπεδα πάνω από το φυσιολογικό. Επιπλέον, σύμφωνα με στοιχεία του ΕΟΠ, περίπου 800 άνθρωποι την ώρα χάνουν τη ζωή τους εξαιτίας της ατμοσφαιρικής ρύπανσης.\nΟι εξελίξεις αυτές σε συνδυασμό με τις ανησυχητικές μελέτες των επιστημόνων σχετικά με την επιβάρυνση του οικοσυστήματος και τις δυσμενείς επιπτώσεις που αυτή συνεπάγεται, ενεργοποίησε τις πρωτοβουλίες των παγκόσμιων οργανισμών και των ηγετών του κόσμου. Η ΕΕ και ο ΕΟΠ έχουν ήδη θεσπίσει στρατηγικές για το 2020, με κύριο θέμα τη μέριμνα για την προστασία της βιοποικιλότητας που δοκιμάστηκε σημαντικά αυτό το έτος.\nΗ αντιμετώπιση του οικολογικού προβλήματος είναι ένας πρωτόγνωρος αγώνας δρόμου, στον οποίο οφείλουμε να «τρέξουμε» όλοι. Για την επίτευξη των περιβαλλοντικών στόχων είναι απαραίτητη η διεθνής συνεργασία διαφόρων φορέων. Η Διεθνής Διάσκεψη για τη Γη, υπό την αιγίδα του ΟΗΕ, επιδιώκει την επίτευξη της παγκόσμιας δράσης με θεμελιακή αρχή την αειφόρο ανάπτυξη. Στην ουσία, προωθείται το μοντέλο της «πράσινης ανάπτυξης» που θα αντλεί ενέργεια από τις ανανεώσιμες πηγές, όπως είναι η ηλιακή, η αιολική, η βιομάζα και τα βιοκαύσιμα. Η Ευρωπαϊκή Ένωση παροτρύνει τις βιομηχανίες να αναπτύξουν φιλικά προς το περιβάλλον προϊόντα και τεχνολογίες, ωστόσο αυτό δεν επρόκειτο να ευοδωθεί χωρίς την καθολική συναίνεση όλων μας. Κάθε άνθρωπος οφείλει να συνειδητοποιήσει τις διαστάσεις του προβλήματος και να αναλάβει τις ευθύνες που του αναλογούν, προκειμένου να αποκατασταθεί η διαταραγμένη οικολογική ισορροπία, η οποία όσο εξακολουθεί να υφίσταται, υπονομεύει κάθε είδους ζωή πάνω στον πλανήτη. Κάθε γενιά δανείζεται το φυσικό περιβάλλον και οφείλει να το παραδώσει στην επόμενη. Ας φροντίσουμε λοιπόν, να παραδώσουμε ασφαλή στις μελλοντικές γενιές αυτή την κληρονομιά.\nδιεθνής διάσκεψη για τη γη


Η τηλεόραση είναι ένα σύστημα τηλεπικοινωνίας που χρησιμεύει στη μετάδοση και λήψη κινούμενων εικόνων και ήχου εξ αποστάσεως. Aποτελεί το κυριότερο και δημοφιλέστερο Μέσο Μαζικής Επικοινωνίας και η χρήση της είναι ιδιαίτερα διαδεδομένη σε όλο τον κόσμο. Ο όρος καλύπτει ολόκληρο το φάσμα των τεχνικών χαρακτηριστικών και των δραστηριοτήτων που αφορούν τα τηλεοπτικά προγράμματα, καθώς και τη μετάδοσή τους. Συνήθως, λέγοντας "τηλεόραση" εννοούμε τη συσκευή, δηλαδή τον δέκτη, ο οποίος λαμβάνει το (τηλεοπτικό) σήμα που εκπέμπουν οι τηλεοπτικοί σταθμοί σε συγκεκριμένες συχνότητες (ή αλλιώς κανάλια) με την οθόνη που απεικονίζει το αποτέλεσμα της εκπομπής (μετατροπή του σήματος σε εικόνα και ήχο).\nΟ τηλεοπτικός δέκτης λαμβάνει το τηλεοπτικό σήμα είτε ασύρματα είτε ενσύρματα. Η ασύρματη λήψη γίνεται με δύο τρόπους: Ο ένας τρόπος είναι η λήψη με κεραία στραμμένη σε κάποιο επίγειο σταθμό εκπομπής (που βρίσκεται στην κορυφή κάποιου βουνού). Ο δεύτερος τρόπος είναι η λήψη από δορυφόρο μέσω δορυφορικής κεραίας (πιάτο) και ειδικού δέκτη. Στην ενσύρματη λήψη έχουμε την καλωδιακή τηλεόραση και τη λήψη μέσω δικτύου (IPTV). Τα τελευταία χρόνια, η ανάπτυξη της ευρυζωνικής δικτύωσης (καθώς και οι νέες τεχνικές συμπίεσης τηλεοπτικού σήματος) κατέστησε ικανή τη μετάδοση τηλεοπτικού προγράμματος μέσω Διαδικτύου. Πρόσφατα έχει ξεκινήσει και η μετάδοση τηλεοπτικού σήματος μέσω δικτύου κινητής τηλεφωνίας (Mobile TV).\nΗ λέξη είναι συνθετικό του αρχαίου ελληνικού προθέματος «τηλε-», το οποίο σημαίνει «μακριά», και της λέξης «όραση».\nΜία από τις αρχαιότερες αναφορές στην τηλεόραση είναι και αυτή του Λουκιανού (Αληθούς Ιστορίας Α΄, παράγραφος 26). Ο συγγραφέας μίλησε για "ένα κάτοπτρο στο οποίο μπορούσε να δει κανείς όλες τις πόλεις και τα έθνη όπως είναι".\nΟ πιο διαδεδομένος τρόπος μετάδοσης είναι μέσω επίγειου δικτύου εκπομπής. Στην κορυφή κάποιου βουνού εγκαθίσταται ένα κέντρο εκπομπής, το οποίο λαμβάνει το τηλεοπτικό σήμα από το σταθμό και το οδηγεί σε ένα πομπό. Ο πομπός το εκπέμπει σε μία από τις παρακάτω ζώνες συχνοτήτων:\nUHF (Ultra High Frequency, υπερυψηλές συχνότητες): Στη ζώνη αυτή η συχνότητα κυμαίνεται από 300 MHz (ελάχιστο) έως 3000 MHz (μέγιστο)\nVHF (Very Ηigh Frequency, πολύ υψηλές συχνότητες): Στη ζώνη αυτή η συχνότητα κυμαίνεται από 30 MΗz εως 300 MΗz\nΑυτές οι ζώνες συχνοτήτων δεν χρησιμοποιούνται αποκλειστικά για τηλεοπτικές μεταδόσεις. Σε αυτές τις ζώνες συχνοτήτων έχουν εκχωρηθεί κανάλια και για άλλες εφαρμογές, όπως η ραδιοφωνία FM, οι ραδιοερασιτεχνικές εκπομπές, τα ειδικά ραδιοδίκτυα κ.τ.λ.. Η κατανομή των καναλιών είναι διαφορετική για κάθε περιοχή του κόσμου. Συνοπτικά, στην Ελλάδα έχουμε τα παρακάτω κανάλια, ανάλογα με τη ζώνη εκπομπής:\nΖώνη I (VHF): Κανάλια 2, 3, 4.\nΖώνη II (VHF): Δεν υπάρχουν τηλεοπτικά κανάλια, χρησιμοποιείται για ραδιοφωνία FM.\nΖώνη III (VHF): Κανάλια 5-11.\nΖώνη IV (UHF): Κανάλια 21-37\nΖώνη V (UHF): Κανάλια 38-69\nΕπίσης, υπάρχει η ζώνη με τα κανάλια S2-S20 (VHF). Σε αυτή τη ζώνη δε γίνονται εκπομπές από επίγειο σταθμό. Αυτή η ζώνη χρησιμοποιείται μόνο για τις καλωδιακές εγκαταστάσεις.\nΠαλαιότερα συστήματα αναλογικής εκπομπής σήματος\nΑρχικά, το τηλεοπτικό σήμα ήταν ασπρόμαυρο. Αργότερα επιχειρήθηκε η μετάδοση έγχρωμου σήματος. Τέθηκε ως απαραίτητη προϋπόθεση η συμβατότητα μεταξύ ασπρόμαυρων και έγχρωμων εκπομπών. Ο έγχρωμος τηλεοπτικός δέκτης θα έπρεπε να λειτουργεί τόσο με έγχρωμες όσο και με ασπρόμαυρες εκπομπές σημάτων. Επίσης, ο ασπρόμαυρος δέκτης θα έπρεπε να μπορεί να λάβει ένα έγχρωμο σήμα (το οποίο, φυσικά, θα προέβαλλε ασπρόμαυρο). Αναπτύχθηκαν τα παρακάτω αναλογικά πρότυπα έγχρωμης εικόνας:\nPAL (Phase Alternating Line): Γερμανικής προέλευσης με πρώτη εκπομπή το 1967\nSECAM (Séquentiel Couleur à mémoire): Γαλλικής προέλευσης με πρώτη εκπομπή το 1956 και\nNTSC (National Television System Committee): Αμερικανικής προέλευσης με πρώτη εκπομπή το 1953\nΤα πρότυπα PAL και NTSC μοιάζουν πάρα πολύ μεταξύ τους. Το πρότυπο PAL αποτελεί μια βελτίωση του NTSC. Το σύστημα PAL PLUS προτάθηκε ως αντικαταστάτης του PAL. Η κυριότερη καινοτομία του είναι η εκπομπή σημάτων ευρείας εικόνας (wide screen), π.χ. με λόγο 16:9. Το σύστημα αυτό, αν και σημαντικά εξελιγμένο, θεωρείται ήδη ξεπερασμένο γιατί είναι αναλογικό.\nΣε αυτά τα πρότυπα η έγχρωμη εικόνα αποτελείται από δύο σήματα: την ασπρόμαυρη εικόνα, η οποία ονομάζεται σήμα φωτεινότητας (αγγλικός όρος: luminance) και συμβολίζεται ως Y, και το χρώμα, το οποίο ονομάζεται σήμα χρωμικότητας (αγγλικός όρος: chrominance) και συμβολίζεται ως C. Στην Ελλάδα, ενώ επίσημα η χώρα ήταν καταχωρημένη διεθνώς ότι χρησιμοποιούσε το σύστημα SECAM, όλοι οι τηλεοπτικοί σταθμοί εξέπεμπαν αναλογικό σήμα με το σύστημα PAL.\nΓια την ψηφιακή τηλεόραση επίσης υπάρχουν διάφορες συλλογές προτύπων και μεμονωμένα πρότυπα: DVB, ATSC, ISDB, DTMB, DMB.\nΚύριο λήμμα: Τηλεόραση στην Ελλάδα\nΜέχρι πρότινος, το ελληνικό επίγειο σύστημα μετάδοσης ήταν αποκλειστικά αναλογικό. Από τις 6 Φεβρουαρίου του 2015 το τηλεοπτικό σήμα είναι σε όλη τη χώρα, ψηφιακό αλλά αναλογικό που εκπέμπουν τα κανάλια της Ε.Ρ.Τ. ερτ1,ερτ2 και ερτ3.\nΕπίσης υπάρχουν ψηφιακές πλατφόρμες δορυφορικής εκπομπής. Η ιδιωτική εταιρεία Multichoice Ελλάδος παρέχει το πακέτο συνδρομητικής τηλεόρασης NOVA. Εκπέμπει δικά της κανάλια καθώς και τα ψηφιακά πανελλαδικής εμβέλειας (κρατικά και ιδιωτικά). Η Alpha Digital, μια δεύτερη απόπειρα ψηφιακής, δορυφορικής συνδρομητικής τηλεόρασης κατέληξε σε αποτυχία. O OTE έχει μια δορυφορική, ψηφιακή πλατφόρμα στο δορυφόρο Hellas Sat 2. Πλέον με το όνομα OTE TV (παλιότερα Connex - Tv), xρησιμοποιεί μια δορυφορική συχνότητα ή σύνδεση μέσω διαδικτύου και εκπέμπει ελληνικά και διεθνή τηλεοπτικά και ραδιοφωνικά κανάλια μέσω μηνιαίας συνδρομής.\nΜια οδηγία της Ευρωπαϊκής Ένωσης επιβάλλει τον τερματισμό των αναλογικών επίγειων εκπομπών μέχρι το τέλος του 2014. Από την 6η Φεβρουαρίου 2015, οι επίγειες εκπομπές είναι ψηφιακές και αναλογικές εκπομπές της Ε.Ρ.Τ.. Το σύστημα μετάδοσης που έχει επιλεγεί είναι το DVB-T. Η κατανομή της ευθύνης για τη μετάβαση, σε επίπεδο σταθμών, έγινε διακριτά μεταξύ των κρατικών και των ιδιωτικών, ενώ η υλοποίηση πραγματοποιήθηκε με τη μεταξύ τους συνεργασία. Για τους κρατικούς σταθμούς την υλοποίηση είχε αναλάβει η ΕΡΤ. Η Digea είναι η εταιρεία που έχει συσταθεί κατόπιν συμφωνίας των ιδιωτικών σταθμών πανελλαδικής εμβέλειας (ALPHA, ΑΝΤΕΝΝΑ, Μακεδονία TV, MEGA, ΣΚΑΪ, Star Channel) και εκ μέρους τους πραγματοποίησε την ψηφιακή μετάβαση στις 6 Φεβρουαρίου του 2015. Οι περιφερειακοί σταθμοί έχουν συστήσει επίσης δικές τους εταιρείες.\nΤο σύστημα της καλωδιακής τηλεόρασης στην Ελλάδα λειτουργεί σε περιορισμένη κλίμακα στις περιοχές Πλάκα, Εξάρχεια και Κολωνάκι της Αθήνας & στην Θεσ/νίκη.\nΔείτε επίσης το λήμμα κέντρα ραδιοτηλεοπτικών εκπομπών στην Ελλάδα για μια παρουσίαση της γεωγραφικής κατανομής των εκπομπών τηλεοπτικού σήματος.\nΓιώργος Κάρτερ, Ελληνική Ραδιοφωνία Τηλεόραση Ιστορία και ιστορίες, εκδόσεις Καστανιώτη, Αθήνα 2004, σελ. 13.\n Η ιστοσελίδα της Digea\nΚαλωδιακή τηλεόραση στο ιστορικό κέντρο της Αθήνας Αττική SOS, ΥΠΕΧΩΔΕ\nΗ ανάπλαση της Ερμού είναι μόνον η αρχή Το Βήμα Online\nBROADCAST ΕNGINEER’S HANDBOOK A collection of useful reference data for TV broadcasting engineers


Οι διάσημοι γάμοι της χρονιάς! - Ειδήσεις Newsit.gr\nNewsit / Lifestyle / Οι διάσημοι γάμοι της χρονιάς!\nΔημοσιεύθηκε: 01.01.2011 | 14:46\nΔες τους γάμους των διασήμων που έγιναν μέσα στο 2010!\nΓεμάτη γάμους ήταν η χρονιά που μας πέρασε. Άλλοι προτίμησαν να παντρευτούν σε στενό οικογενειακό κύκλο και άλλοι να κάνουν έναν «ανοιχτό» glamourous γάμο, με πολλούς καλεσμένους και λαμπερές παρουσίες.\nΎστερα από επτά χρόνια σχέσης, ο δευτερότοκος γιος του τέως βασιλιά Κωνσταντίνου, Νικόλαος ενώθηκε με τα ιερά δεσμά του γάμου με την αγαπημένη του Τατιάνα Μπλάτνικ στην Ιερά Μονή του Αγίου Νικολάου στις Σπέτσες. Ο γάμος τους αποτέλεσε ένα από τα μεγαλύτερα κοσμικά γεγονότα της χρονιάς, καθώς στο νησί του Αργοσαρωνικού κατέφθασαν γαλαζοαίματοι από τους βασιλικούς οίκους της Ισπανίας, της Δανίας και της Σουηδίας. Κουμπάροι του ζευγαριού ήταν τα αδέλφια του Νικόλαου, Φίλιππος και Παύλος, ο καλός του φίλος Νάσος Θανόπουλος και τα αδέλφια της νύφης, Boris, Igor και Attilio.\nΗ νύφη έφθασε στην εκκλησία με άμαξα, φορώντας ένα δαντελένιο Angel Sanchez νυφικό με πέντε μέτρα ουρά. Μετά το γάμο ακολούθησε δεξίωση στο κτήμα Κούτση στις Σπέτσες.\nΗ Μαριέττα Χρουσαλά και ο Λέων Πατίτσας ανέβηκαν τα σκαλιά της εκκλησίας στις 5 Ιουνίου στο γραφικό ναό του Αγίου Γεωργίου στο Καβούρι. Ο γαμπρός έφθασε στην εκκλησία με μια λευκή Ashton Martin και η νύφη με μια αντίκα Rolls Royce. Κουμπάροι τους ήταν η Σήλια Κριθαριώτη, που είχε σχεδιάσει το νυφικό της Μαριέττας και ο σύζυγός της Νίκος Τσάκος.\nΗ δεξίωση πραγματοποιήθηκε στο Island και οι νεόνυμφοι χόρεψαν το Crazy των Aerosmith. Ο γάμος τους ήταν από τα μεγαλύτερα κοσμικά events, αλλά το ζευγάρι βρέθηκε στο μάτι του κυκλώνα, λίγο αργότερα, όταν είδαν το φως της δημοσιότητας φωτογραφίες από το πάρτι που είχαν κάνει στο θωρηκτό Αβέρωφ.\nΣτις 28 Μαΐου σε μια ρομαντική τελετή στην εκκλησία του Αγίου Διονυσίου στο Island της Βάρκιζας παντρεύτηκαν η παρουσιάστρια Βάσια Λόη και ο Νικόλας Μαδιάς. Οι δυο τους επέλεξαν να κάνουν ένα ρομαντικό γάμο με λίγους καλεσμένους. Κουμπάρα τους ήταν η Εύη Δρούτσα και το νυφικό της Βάσιας ήταν μια δημιουργία της φίλης της Σήλια Κριθαριώτη.\nΣτη δεξίωση που ακολούθησε τραγούδησε η Πέγκυ Ζήνα και ο Λευτέρης Πανταζής, ο οποίος απέσπασε το χειροκρότημα των καλεσμένων όταν σηκώθηκε να τραγουδήσει κάποια από τα πολύ αγαπημένα κομμάτια του. Εξάλλου ο ΛΕΠΑ είχε τραγουδήσει και στο γάμο της Μαρίας Μαδιά, αδερφής του Νικόλα, κι ίσως έτσι να θεώρησε το ζευγάρι πως θα τους φέρει γούρι.\nΦαίη Σκορδά – Λιώργος Λιάγκας\nΣτο εκκλησάκι του Αγίου Διονυσίου στο Island παντρεύτηκε το διάσημο πλέον τηλεοπτικό ζευγάρι της πρωινής ζώνης του Mega. Ο λόγος για την Φαίη Σκορδά και τον Γιώργο Λιάγκα. Οι δυο τους που περιμένουν το πρώτο τους παιδάκι, επέλεξαν να κάνουν ένα ανοιχτό γάμο στις 20 Ιουνίου. Κουμπάρος του ζευγαριού ήταν ο Νίκος Χατζηνικολάου, ενώ την παράσταση έκλεψε η νύφη, που φορούσε ένα νυφικό του σχεδιαστή Nikolas.\nHigh light της βραδιάς ήταν η ατάκα του γνωστού παρουσιαστή που είπε: “Σας παρουσιάζω την Lady Λιάγκα”. Μετά την τελετή ακολούθησε δεξίωση στο χώρο του Island.\nΚαλομοίρα – Γιώργος Μπουσάλης\nΣτις 26 Σεπτεμβρίου στην ορθόδοξη εκκλησία του Αγίου Παύλου στο Long Island της Νέας Υόρκη, η Καλομοίρα φορώντας ένα νυφικό MI-RO παντρεύτηκε τον αγαπημένο της Γιάννη Μπούσαλη. Η νεαρή τραγουδίστρια βρισκόταν αρκετό καιρό πριν το γάμο στην Αμερική για να επιμεληθεί όλες τις λεπτομέρειες.\nΗ νύφη έφθασε στο ναό με μια λευκή λιμουζίνα, συνοδευόμενη από τον πατέρα της. Η Καλομοίρα δάκρυσε όταν χόρεψε στη δεξίωση με τον πατέρα της και λίγο αργότερα πήρε το μικρόφωνο και τραγούδησε για τους φίλους της.\nΝυφούλα ντύθηκε η Βίκυ Καγιά, μετά από τέσσερα χρόνια σχέσης με τον αγαπημένο της Νίκο Κριθαριώτη. Το ζευγάρι αντάλλαξε όρκους αιώνιας αγάπης και πίστης στις 10 Οκτωβρίου, μια μέρα γούρικη –όπως είπαν και οι ίδιοι- στο εκκλησάκι του Αγίου Δημητρίου που βρίσκεται στο κτήμα Τσάκου στο Λαγονήσι.\nΟι δυο τους ήθελαν να γίνει ο γάμος σε κλειστό οικογενειακό κύκλο και γι’ αυτό το λόγο διάλεξαν το εκκλησάκι που βρίσκεται στο σπίτι της Σήλιας Κριθαριώτη και του συζύγου της. Κουμπάροι του ζευγαριού ήταν ο Θεόφιλος Τζιώτης και ο καπετάν Παναγιώτης Τσάκος. Το νυφικό της Βίκυς ήταν ασφαλώς, μια δημιουργία της κουνιάδας της, Σήλιας.\nΣτο εκκλησάκι του Αγίου Νικολάου στην Ανάβυσσο παντρεύτηκαν στις 12 Σεπτεμβρίου ο Γιάννης Αϊβάζης και η αγαπημένη του Μαρία Κορινθίου. Το διάσημο ζευγάρι, που ήταν μαζί δυόμισι χρόνια και έχει αποκτήσει μια κορούλα την Ισμήνη, αποφάσισε να ανέβει τα σκαλιά της εκκλησίας. Η Μαρία, φορούσε ένα νυφικό με ουρά τεσσάρων μέτρων, που είχε σχεδιάσει η Έλενα Βορρέα και έφθασε μαζί με την κόρη της, από τη θάλασσα, μ’ ένα καΐκι.\nΚουμπάροι του ζευγαριού ήταν ο δημοσιογράφος Γιώργος Θαναηλάκης, ενώ παρανυφάκι είχε ντυθεί η 2χρονη κορούλα τους, Ισμήνη. Το πάρτι μετά την τελετή, έγινε στο σπίτι του ζευγαριού στην Ανάβυσσο.\nΑντώνης Σρόιτερ – Δήμητρα Αιγινίτη\nΜε νησιωτικό αέρα έγινε ο γάμος του Αντώνη Σρόιτερ και της Δήμητρας Αιγινίτη. Το ζευγάρι που είχε κάνει πολιτικό γάμο, αποφάσισε να ανέβει και τα σκαλιά της εκκλησίας, Έτσι, ο Αντώνης και η Δήμητρα παντρεύτηκαν στο ξωκλήσι του Αγίου Μάρκου στο Ημεροβίγλι στη Σαντορίνη. Το ζευγάρι έφθασε μαζί στην εκκλησία και σύμφωνα με το κυκλαδίτικο έθιμο, τρεις μουσικοί τους συνόδευαν, ενώ ανέβαιναν τα σκαλιά.\nΩστόσο, λίγους μήνες μετά το γάμο, το διάσημο ζευγάρι της ελληνικής showbiz χώρισε και οι δυο τους δεν μένουν πια μαζί.\nΧρύσπα – Παναγιώτης Νικολάου\nΗ Χρύσπα παντρεύτηκε τον εκλεκτό της καρδιάς της Παναγιώτη Νικολάου, σε ένα γάμο σχεδόν μυστικό. Το ζευγάρι προτίμησε να κάνει πολιτικό γάμο στη Θεσσαλονίκη και στο πλευρό του να έχει μόνο τον στενό οικογενειακό του κύκλο. Ο έρωτας της τραγουδίστριας και του επιχειρηματία από την Θεσσαλονίκη ήταν κεραυνοβόλος! Μετά τον γάμο έδωσαν ένα μεγάλο party για τους φίλους τους στο Ακρωτήρι.


Πολιτική απορρήτου και GPDR - Alfaexpress\nΠολιτική απορρήτου και GPDR\nHome / Πολιτική απορρήτου και GPDR\n1. Ο δικτυακός τόπος Alfaexpress.gr παρέχει τις υπηρεσίες της στους επισκέπτες/ πελάτες της σύμφωνα με τους ακόλουθους Όρους Χρήσης.\n2. Η Alfaexpress δηλώνει στον επισκέπτη ότι λαμβάνει κάθε αναμενόμενο μέτρο, έτσι ώστε τα στοιχεία και οι πληροφορίες που εμπεριέχονται στην ιστοσελίδα της να είναι πλήρη, ακριβή και αξιόπιστα.\n3. Η Alfaexpress διατηρεί το δικαίωμα να προφυλάσσει με κάθε νόμιμο μέσο την εταιρική της φήμη και το περιεχόμενο της ιστοσελίδας της.\n4. Οι πληροφορίες που δημοσιεύονται στον δικτυακό τόπο Alfaexpress.gr απαγορεύεται να αναδημοσιευτούν μερικά ή ολικά. Τυχόν αναπαραγωγή ή διάδοση του περιεχομένου με οποιονδήποτε τρόπο ή μέσο για οποιαδήποτε χρήση επιτρέπεται μόνο κατόπιν έγγραφης άδειας της Alfaexpress.gr ή του πνευματικού δημιουργού ή δικαιούχου των πνευματικών δικαιωμάτων.\nΠληροφορίες όπως η διεύθυνση email σας, όνομα, τηλέφωνο τα οποία εισάγετε κατά την αποστολή προσφοράς στον ιστότοπο.\nΟι πληροφορίες που συλλέγουμε μπορούν να μεταφερθούν στις ακόλουθες χώρες που δεν διαθέτουν αντίστοιχη νομοθεσία προστασίας προσωπικών δεδομένων με αυτή που εφαρμόζεται στην Ευρωπαϊκή Οικονομική Περιοχή\n3. Χωρίς προκατάληψη στο άρθρο Ζ-2, συνήθως διαγράφουμε προσωπικά δεδομένα που εμπίπτουν στην παρακάτω κατηγορίες και την αντίστοιχη ημερομηνία/ώρα\nπροσωπικά δεδομένα τύπου θα διαγράφονται μετά απο 30 μέρες.\n4. Παρά τις υπόλοιπες διατάξεις που προβλέπει η Ενότητα Ζ, θα διατηρήσουμε έγγραφα (μεταξύ των οποίων και ηλεκτρονικά έγγραφα) που περιέχουν προσωπικά δεδομένα\nτην παροχή επαρκών στοιχείων ταυτοποίησης σας, όνομα, email, τηλέφωνο.\nΟ ιστότοπος μας χρησιμοποιεί cookies. Ένα cookie είναι ένα αρχείο που περιέχει ένα αναγνωριστικό (μία σειρά γραμμάτων και αριθμών) που αποστέλλεται μέσω ενός διακομιστή και αποθηκεύεται στον περιηγητή. Το αναγνωριστικό κατόπιν αποστέλλεται πίσω στο διακομιστή κάθε φορά που ο περιηγητής ζητά μία σελίδα από το διακομιστή. Τα cookies μπορεί να είναι είτε “μόνιμα” ή cookies “σύνδεσης”: ένα μόνιμο cookie αποθηκεύεται σε έναν περιηγητή και παραμένει σε ισχύ μέχρι την ημερομηνία λήξης του, εκτός αν διαγραφεί νωρίτερα από το χρήστη, ένα cookie σύνδεσης, από την άλλη, θα λήξει με το τέλος της σύνδεσης του χρήστη, όταν κλείσει ο περιηγητής. Τα cookies συνήθως δεν περιέχουν πληροφορίες που μπορούν να ταυτοποιήσουν το χρήστη αλλά τα προσωπικά δεδομένα σας που διατηρούμε μπορεί να συνδέονται με δεδομένα που αποθηκεύονται ή ανακτώνται από cookies. Χρησιμοποιούμε μόνο cookies σύνδεσης/ μόνιμα cookies / cookies σύνδεσης και μόνιμα στον ιστότοπο μας.\nχρησιμοποιούμε στον ιστότοπο μας Google Analytics και Adwords για να αναγνωρίζουμε έναν υπολογιστή όταν ένας χρήστης επισκέπτεται τον ιστότοπο, να εντοπίσουμε τους χρήστες κατά την πλοήγηση στον ιστότοπο, να βελτιώσουμε τη λειτουργικότητα του ιστοτόπου, να αναλύσουμε τη χρήση του ιστοτόπου, να διαχειριστούμε τον ιστότοπο, να προστατευτείτε από απάτη και να βελτιώσετε την προστασία του ιστοτόπου, να προσωποποιήσουμε τον ιστότοπο για κάθε χρήστη.\nΗ διαγραφή όλων των cookies θα έχει αρνητική επίδραση στη λειτουργικότητα πολλών ισοτόπων.


Επ. Αγώνα Θεσ/νίκης Ενάντια στην Εξόρυξη Χρυσού: Όλοι στις απεργιακές συγκεντρώσεις - Ξεκίνημα\nΔημοσιεύουμε Δελτίο Τύπου της Επιτροπής Αγώνα Θεσσαλονίκης ενάντια στην εξόρυξη χρυσού για τις απεργιακές κινητοποιήσεις της 4ης Φλεβάρη\nΗ Επιτροπή Αγώνα Θεσσαλονίκης ενάντια στην εξόρυξη χρυσού συμμετέχοντας εδώ και χρόνια μαζί με χιλιάδες άλλους λαϊκούς ανθρώπους στο κίνημα ενάντια στις καταστροφικές εξορύξεις χρυσού, εκφράζει τη συμπαράστασή της στις λαϊκές κινητοποιήσεις που αναπτύσσονται αυτό το διάστημα και προσπαθούν να βάλουν φραγμό στην υλοποίηση των νέων μέτρων , τα οποία -συμπληρώνοντας τα παλιότερα – θα ξεριζώσουν ό,τι απέμεινε ακόμα απ’ τα ασφαλιστικά κ.ά. δικαιώματα του λαού μας.\nΞέρουμε ότι απέναντί μας έχουμε αυτούς που υπερασπίζονται τα συμφέροντα μιας χούφτας ισχυρών του πλούτου εντός και εκτός Ελλάδας. Αυτούς που υπερασπίζονται τα συμφέροντα των τραπεζιτών και των πολυεθνικών σε βάρος των αναγκών του λαού μας. Είναι αυτοί οι ίδιοι που σχεδιάζουν -και υλοποιούν –το ξεπούλημα του τόπου μας και του πλούτου που αυτός έχει. Αυτοί που προωθούν τις καταστροφικές εξορύξεις χρυσού (και όχι μόνο) σε όλη τη Β. Ελλάδα. Στη Χαλκιδική, στη Θράκη, στη Δράμα, στις Σέρρες, στο Κιλκίς κ.α. Αυτοί που σχεδιάζουν να κάνουν μια μεγάλη «αρπαχτή» με κέρδη πολλών δισεκατομμυρίων, που όμως θα αφήσει πίσω της την απόλυτη καταστροφή. Θα στραγγίσουν τον τόπο από τα νερά και θα δηλητηριάσουν με αρσενικό, αμίαντο, κυάνιο και άλλα τοξικά, τον αέρα, τη γη, τη θάλασσα, τα νερά.\nΗ Θεσσαλονίκη θα γίνει αποδέκτης τόνων τοξικών αποβλήτων. Οι συνέπειες στον αγροτικό τομέα, την κτηνοτροφία, την αλιεία, τη μελισσοκομία, την εκμετάλλευση του δασικού πλούτου, τον τουρισμό, τη μεταποίηση και κάθε άλλη οικονομική δραστηριότητα θα είναι μόνιμα καταστροφικές. Δεκάδες χιλιάδες θέσεις εργασίας θα χαθούν μόνιμα με αρνητικές συνέπειες και στο ασφαλιστικό.\nΟι προσωρινές θέσεις εργασίας που τάζουν αυτού του είδους οι πολυεθνικές (π.χ. Eldorado Gold) και οι ντόπιοι μεγαλοεπιχειρηματίες (π.χ. Μπόμπολας), δεν είναι τίποτε άλλο παρά προσωρινά μεροκάματα για το γκρέμισμα του «σπιτιού μας», την καταστροφή του τόπου μας. Γι’ αυτό δε θα έπρεπε κανένας εργαζόμενος να ταυτίζει τις ανάγκες του με τα συμφέροντα του ντόπιου και ξένου κεφαλαίου.\nΗ Επιτροπή Αγώνα Θεσσαλονίκης ενάντια στην εξόρυξη χρυσού καλεί όλους τους φίλους του κινήματος να κατεβούνε στο δρόμο για να ενώσουμε τη φωνή μας με τη φωνή των χιλιάδων διαδηλωτών στην απεργία στις 4-2-2016.\nΔε δεχόμαστε το τσάκισμα των ασφαλιστικών –και άλλων- δικαιωμάτων μας\nΔε δεχόμαστε το ξεπούλημα και την καταστροφή του τόπου μας\nΞέρουμε ότι δε θα σταματήσουν αν δεν τους σταματήσουμε με τους αγώνες μας\nΓι’ αυτό: Την Πέμπτη 4-2-2016, όλοι στις απεργιακές εκδηλώσεις\nΗ Επιτροπή Αγώνα Θεσσαλονίκης ενάντια στην εξόρυξη χρυσού συνεδριάζει τακτικά κάθε Δευτέρα στις 19:30 στο κτήριο της ΕΔΟΘ (Προξένου Κορομηλά 51), στον 5ο όροφο.\nΠροηγούμενο άρθροΣκουριές: «Το βουνό δεν φυλακίζεται!»\nΕπόμενο άρθροΦ. ΝΙΚΟΛΙΔΑΚΗ: Έτσι γίνεται η δουλειά…


Σκαφοειδής Θώρακας: Τι είναι και πώς αντιμετωπίζεται - Tromaktiko.gr\n5 Ιανουαρίου 2022 12:48\nΗ διαταραχή μπορεί να είναι συμμετρική ή ασύμμετρη συνοδευόμενη από στροφή του στέρνου.Η συχνότητα εμφάνισης είναι από 1:300 έως 1:400 γεννήσεις και παρατηρείται συνήθως στη λευκή φυλή και στους άρρενες. Η αναγνώρισή του γίνεται στο 90% των περιπτώσεων κατά τη γέννηση, ενώ σε ποσοστό μικρότερο του 5% αναπτύσσεται σε εφήβους. Το 37% των ασθενών παρουσιάζουν οικογενειακό ιστορικό εμφάνισης, στο 26% η δυσπλασία συνοδεύεται από σκολίωση, ενώ το 1,5% παρουσιάζει κάποια μορφή συγγενούς καρδιοπάθειας και ανάλογο ποσοστό άλλες μυοσκελετικές ανωμαλίες. Τα άτομα που πάσχουν από σύνδρομο Marfan παρουσιάζουν υψηλή συχνότητα εμφάνισης δυσπλασίας του πρόσθιου θωρακικού τοιχώματος και κυρίως σκαφοειδή θώρακα.\n«Τα βρέφη δεν παρουσιάζουν συνήθως συμπτώματα, ενώ τα μεγαλύτερα παιδιά παραπονούνται για πόνο στο πρόσθιο θωρακικό τοίχωμα ή και προκάρδιο άλγος μετά από παρατεταμένη άσκηση. Λίγοι ασθενείς παραπονούνται για αίσθημα παλμών και δύσπνοια, ενώ ελάχιστοι παρουσιάζουν συγκοπικά επεισόδια. Η εμφάνιση των συμπτωμάτων αυτών συνοδεύει την ύπαρξη παροδικών κομβικών αρρυθμιών λόγω πρόπτωσης της μιτροειδούς βαλβίδας», εξηγεί ο κ. Χριστόφορος Σ. Κωτούλας, Καρδιοχειρουργός, Διευθυντής Κλινικής Ελάχιστα Επεμβατικής Χειρουργικής Καρδιάς-Θώρακος του Metropolitan General.Ο έλεγχος των ατόμων που παρουσιάζουν σκαφοειδή θώρακα συνίσταται στον αιματολογικό και βιοχημικό έλεγχο ρουτίνας, στην απλή ακτινογραφία θώρακος, στο σπιρομετρικό έλεγχο, στο υπερηχογράφημα καρδίας (διαθωρακικό ή διοισοφάγειο), στην ορθοπαιδική εκτίμηση για την ύπαρξη και το βαθμό σκολίωσης, στην απλή αξονική τομογραφία θώρακος και σε περίπτωση σοβαρής μορφής, η τρισδιάστατη απεικόνιση με τη βοήθεια της αξονικής τομογραφίας. Σε περιπτώσεις εμφάνισης που υποδηλώνει σύνδρομο Μarfan, ο έλεγχος ολοκληρώνεται με οφθαλμολογική και γναθοχειρουργική εξέταση, αλλά και με έλεγχο του γονότυπου.


ΜΟΥΣΟΥΝΙΤΣΑ: ΤΑ ΚΑΤΑΦΥΓΙΑ ΒΑΡΔΟΥΣΙΩΝ !\nΓια να φθάσεις εκεί , η πιο βατή πρόσβαση είναι από την μεριά του Αθαν. Διάκου ακολουθώντας το δρόμο που οδηγεί προς τα βοσκοτόπια, προς το Σινάνι. Ανεβαίνοντας σιγά σιγά φθάνεις στα καταφύγια . Πρώτα στο Χαμηλώτερο (Κάτω) στη θέση Πιτιμάλικο (1750 μ.) που ανήκει στην Ελληνική Ομοσπονδία Ορειβασίας Αναρρίχησης και το διαχειρίζεται ο Ε.Ο.Σ Άμφισσας και μετά στο πάνω στη θέση Μετερίζια (1950μ) και ανήκει στον ΠΟΑ ( Πεζοπορικός Όμιλος Αθηνών).\nΚαταφύγιο Πιτιμάλικο !\nΤώρα πια είχε έρθει η ώρα , και ήμασταν πανέτοιμοι για την εξόρμησή μας αυτή. Είναι καλοκαίρι , μήνας Αύγουστος και ο καιρός είναι πάρα πολύ καλός. Γνωρίζοντας όλα αυτά ,ξεκινήσαμε με το τζίπ μας από τη Μουσουνίτσα γύρω στις 10:30 το πρωί .Περάσαμε από τον Αθ. Διάκο και συνεχίσαμε να κινούμαστε πάνω στον ασφαλτοστρωμένο δρόμο με κατεύθυνση προς Καστριώτισσα. Μόλις συναντήσαμε την πινακίδα που έδειχνε προς καταφύγια στρίψαμε αριστερά και ακολουθήσαμε τον χωμάτινο δρόμο που οδηγεί προς τα καταφύγια. Ο δρόμος ήταν σε πάρα πολλή κατάσταση. Τον ανεβήκαμε σχετικά πάρα πολύ εύκολα. Περάσαμε την τοποθεσία Σταυρός και μετά την τοποθεσία Σινάνι. Περάσαμε πρώτα από το Κάτω Καταφύγιο (Πιτιμάλικο 1750μ) το οποίο μοιάζει πιο πολύ με ξενοδοχείο (είδαμε αμάξια παρκαρισμένα απέξω) και σε λίγο φθάσαμε στο Πάνω (Μετερίζια 1950μ).\nΕκεί κατεβήκαμε από το αμάξι και βγήκαμε έξω για να απολαύσουμε το Αλπικό τοπίο των Βαρδουσίων.Η κορυφή Κόρακας (2497 μ.) των Βαρδουσίων βρίσκεται πίσω από τις κορυφές που οδηγούν στον Μέγα Κάμπο προς την μεριά της Μουσουνίτσας. Προχωρώντας πιο πέρα βρήκαμε μια πινακίδα που έγραφε ότι από αυτό το σημείο η κορυφή απέχει 1 ώρα και 45 λεπτά πεζοπορία. Βλέποντας όλο αυτό το Αλπικό τοπίο γύρω σου ,αισθάνεσαι ότι βρίσκεσαι στη μέση του πουθενά . Εκπληκτική Θέα παντού.\nΠρος Κόρακα !\nΤα μέλη του mousounitsavillage που επισκεύτηκαν τα καταφύγια.\nΑθανάσιος , Νίκος και Βασίλης Μπούζας με τους Κων/νος και Παναγιώτης ΒοΪλης .\nΣτο Μετερίζι ..\nΠανοραμική των Βαρδουσίων .\nΑυτή την υπέροχη αίσθηση του να βρίσκεσαι στο μέσον του πουθενά προσπαθήσαμε να την αποτυπώσουμε με τις κάμερες και τις φωτογραφικές μηχανές μας. Αρχίσαμε να τραβάμε ένα σωρό φωτογραφίες και αρκετά βίντεο. Στο τέλος μετά από αρκετή ώρα, έχοντας αρκετό νέο οπτικοακουστικό υλικό από αυτή την περιοχή που δεν είχαμε πριν, πήραμε τον δρόμο της επιστροφής.\nΜε θεα τα Βαρδούσια !\nΣυνεχίζοντας την κατάβασή μας φθάσαμε στον Διάκο . Επειδή η ώρα είχε περάσει συνεχίσαμε το ταξίδι της επιστροφής . Φθάσαμε στη Μουσουνίτσα γύρω στις 15:30 το μεσημέρι απόλυτα ικανοποιημένοι από αυτή την επίσκεψή μας στα καταφύγια. Τελικά η απόσταση από τη Μουσουνίτσα μέχρι το Πάνω καταφύγιο Μετερίζια είναι 21 χλμ. (Δηλ. Μουσουνίτσα – Διάκος 7χλμ. Διάκος – Προφ. Ηλίας 7 χλμ. Προφ. Ηλίας - Μετερίζια 7χλμ). Συνολικά 42 χλμ. πήγαινε έλα.\nΠαραπάνω είδατε μερικές από αυτές τις φωτογραφίες που τράβηξαν : οι Νίκος Αθ. Μπούζας, Βασίλης Αθ. Μπούζαςκαι ο Αθανάσιος Ν. Μπούζας.…\nΠληροφορίες για τα καταφύγια : απο τον ΕΛΕΥΘΕΡΙΑΚΟ ΟΡΕΙΒΑΤΙΚΟ ΣΥΝΔΕΣΜΟ ΑΘΗΝΩΝ\nκαι την Wikipedia !\nBy streethacker - Δεκεμβρίου 05, 2013


Η δράση απευθύνεται σε μαθητές Δευτεροβάθμιας Εκπαίδευσης (12-16 ετών Α' Γυμνασίου - B' Λυκείου, χωρίς να αποκλείονται μεγαλύτεροι μαθητές), ενώ φέτος για πρώτη φορά θα συμμετέχουν και μαθητές Πρωτοβάθμιας Εκπαίδευσης (τάξεις: Δ’, Ε’, ΣΤ’).\nΗ εκδήλωση ενδιαφέροντος από τα σχολεία γίνεται με τη συμπλήρωση της σχετικής φόρμας από την ιστοσελίδα της δράσης και μόνο τότε θεωρείται έγκυρη.\nΣε περίπτωση που κάποιο σχολείο χρησιμοποιήσει στην παράστασή του (ζωντανή ή και βιντεοσκοπημένη) οπτικοακουστικό υλικό από το διαδίκτυο, θα πρέπει να ελέγξει την άδεια χρήσης του.\nΌλοι οι συμμετέχοντες θα πρέπει να γνωρίζουν ο,τι οι τελικές παραστάσεις τους (ζωντανές και βιντεοσκοπημένες) θα ανέβουν στο διαδίκτυο. Θα πρέπει λοιπόν να έχουν εξασφαλίσει την πρότερη συγκατάθεση γονέων και κηδεμόνων των παιδιών που συμμετέχουν. Το σχετικό έντυπο διατίθεται και από τους διοργανωτές στην ιστοσελίδα της δράσης εδώ. Σε περίπτωση που οι εκπαιδευτικοί δεν έχουν εξασφαλίσει τη σχετική άδεια των γονέων, οι διοργανωτές δεν φέρουν καμία ευθύνη.


Tα εισιτήρια του ΠΑΟΚ - Έστερσουντ - Novasports.gr\n22/07/2018 • 15:51\n22/07/2018 • 15:50\nΝτεμπούτο στην J.League για τον Ινιέστα\nTα εισιτήρια του ΠΑΟΚ - Έστερσουντ\n13/08/2017 • 13:35\nΑπό αύριο θα είναι διαθέσιμα τα εισιτήρια του αγώνα του ΠΑΟΚ με την Έστερσουντ (17/8) για τα πλέι - οφ του Γιουρόπα Λιγκ.\n«Η ΠΑΕ ΠΑΟΚ ανακοινώνει ότι τη Δευτέρα (14.08) στις 09:00 θα ξεκινήσει η διάθεση των εισιτηρίων του αγώνα ΠΑΟΚ-Έστερσουντς για τα Play Offs του Europa League, που θα διεξαχθεί την Πέμπτη (17.08, 21:00).\nΔευτέρα (14.08) και Τετάρτη (16.08) : 09:00-17:00\nΠέμπτη (17.08) : 09:00 μέχρι την έναρξη του αγώνα\nΤην ημέρα του αγώνα τα γραφεία για την έκδοση εισιτηρίων διαρκείας θα λειτουργήσουν κανονικά μέχρι τις 19:00.\nΣτη θύρα 8 δεν θα διατεθούν εισιτήρια εξαιτίας της παρουσίας φιλάθλων της φιλοξενούμενης ομάδας.\nΣτα εισιτήρια των Vip & VipA παρέχεται δωρεάν θέση στάθμευσης στο P3 (σχολείο απέναντι από τις θύρες των επισήμων). Για την είσοδο στο χώρο στάθμευσης είναι απαραίτητη η επίδειξη της κάρτας στάθμευσης και το εισιτηρίο του αγώνα.\nΓια την αγορά εισιτηρίου για παιδιά έως 14 ετών απαιτείται η φυσική παρουσία του γονέα ή κηδεμόνα ή συνοδού (άνω των 18 ετών) και είναι απαραίτητη η επίδειξη πιστοποιητικού δημόσιου φορέα και η δήλωση του ΑΜΚΑ του παιδιού.\nΟι φίλαθλοι του ΠΑΟΚ που έρχονται να παρακολουθήσουν από κοντά την ομάδα μας θα πρέπει να γνωρίζουν ότι κατά την προσέλευσή τους στο γήπεδο είναι απαραίτητο να έχουν μαζί τους την αστυνομική τους ταυτότητα (ή στρατιωτική ταυτότητα, ή διαβατήριο, ή δίπλωμα οδήγησης)».


Chianti wine: Το καμάρι της Τοσκάνης. – Vasilio Di Vino\nΓια ποιο λόγο έχουν γραφτεί τόσα πολλά άρθρα για το περίφημο κρασί από το Chianti από οποιοδήποτε άλλο στην ιστορία του κρασιού της Ιταλίας? Θα προσπαθήσω με λίγα λόγια να απαντήσω σε αυτή την ερώτηση.\nΤο Chianti είναι ένα κόκκινο blend (μίγμα), είναι το πιο αναγνωρίσιμο κρασί εντός αλλά και εκτός των συνόρων της Ιταλίας. Είναι τόσο σημαντικό στην ιταλική κουζίνα όπως και ελαιόλαδο. Είναι πικάντικο, διακριτικά ξινό, με αρώματα βότανων και ένας ιταλός θα σου πει ότι ταιριάζει απόλυτα δίπλα σε ένα πιάτο με φέτες προσούτο ή ζυμαρικά al Pomodoro.\nΤι είναι το κρασί Chianti?\nΠεριγραφή: Το κρασί Chianti είναι ένα κόκκινο κρασί από την Τοσκάνη το οποίο παρασκευάζεται από την ποικιλία σταφυλιών Sangiovese.\nΑρώματα: Λουλουδιών-φρούτων και μπαχαρικών-συχνά πίσσας, διαθέτοντας και χαρακτηριστική οξύτητα.\nΤο Chianti είναι Sangiovese\nΤο Sangiovese κυριαρχεί στο μεγαλύτερο μέρος του μίγματος Chianti και είναι ένα λεπτόδερμο σταφύλι και κάνει ημιδιαφανή κρασιά. Στο ποτήρι το Sangiovese εμφανίζεται με ένα ρουμπινί χρώμα με φωτεινές λάμψεις και σκούρα πορτοκαλί απόχρωση η οποία λόγω αυτού του χρώματος μπορούμε να το συνδέσουμε με κρασιά παλαίωσης. Εκτός από Sangiovese, τα κρασιά Chianti μπορεί να περιέχουν οινοποιήσιμα σταφύλια όπως Canaiolo, Colorino, Cabernet Sauvignon και Merlot. Παλαιότερα στο Chianti επιτρεπόταν να χρησιμοποιήσουν λευκά σταφύλια πράγμα το οποίο δεν γίνεται πλέον.\nΓια να καταλάβετε καλύτερα τη γεύση και τα αρώματα ενός κρασιού Chianti, φανταστείτε ότι , μπαίνετε σε ένα μανάβικο που στην είσοδο υπάρχει ένα μεγάλο μπολ με βύσσινα, συνεχίζεται προς το εσωτερικό του μαγαζιού και περνάτε κάτω από φρέσκια ρίγανη η οποία κρέμεται από το ταβάνι, δεξιά ή αριστερά (όπου θέλετε) πάνω σε ένα πάγκο, υπάρχει ένα τεμαχισμένο σαλάμι αέρος το οποίο έχει ξεχαστεί. Στο πάτωμα έχει σπάσει ένα ξύδι βαλσάμικο. Για να ολοκληρώσω την περιγραφή, εκείνη τη στιγμή μπαίνει ένας παππούς ο οποίος καπνίζει την πίπα του, κρατώντας ένα αχνιστό espresso. Εγώ έτσι αισθάνομαι όταν πίνω αυτό το υπέροχο κρασί, το οποίο είναι κάπως τραχύ στον ουρανίσκο αλλά δεν αγχώνομαι, έτσι είναι το Sangiovese.\nΧάρτης κρασιών της Τοσκάνης\nΤο Chianti Classico με μια ματιά\nΤο Classico ήταν η πρώτη από τις υποπεριοχές του Chianti που διεκδίκησαν και απέκτησαν την ένδειξη D.O.C.G. (Denominazione di Origine Controllata e Garantita). Η έκταση των αμπελώνων του φτάνει τα 7.100 εκτάρια.\nΤα εδάφη των αμπελώνων εμφανίζουν ποικιλία τύπων και δεν υπάρχει σαφής σύνδεση μεταξύ της γεωλογίας και της γεύσης του κρασιού. Ορισμένοι από τους περισσότερο γνωστούς τύπους εδάφους είναι οι:\nGalestro: εύθραυστο, με διαδοχικά ασβεστολιθικά και αμμώδη στρώματα\nAlberese: συμπαγές, συνδυασμός αργιλώδους και ασβεστολιθικού\nΤο υψόμετρο των αμπελώνων ποικίλει από 250 έως τα 600 μέτρα και το κλίμα είναι ηπειρωτικό με κρύους χειμώνες και θερμά καλοκαίρια. Η θερμοκρασία το καλοκαίρι μπορεί να φτάσει στους 35°C ακόμη και τους 40°C. Οι βροχοπτώσεις κυμαίνονται σε 700-800 mm ετησίως, με μεγαλύτερη συχνότητα στους φθινοπωρινούς και τους ανοιξιάτικους μήνες. Προσφάτως και εκεί ο καιρός έχει αποδειχτεί αρκετά απρόβλεπτος, με τις ημερομηνίες του τρύγου να μετακινούνται όλο και νωρίτερα, λόγω των υψηλών θερμοκρασιών κατά την περίοδο της ωρίμανσης.\nΤο κλειδί όμως του Chianti είναι το Sangiovese, η ερυθρή ποικιλία στην οποία βασίζεται το κρασί τους.\nΕπειδή το Chianti έχει αλμυρές γεύσεις σε συνδυασμό με υψηλή οξύτητα και έντονες τανίνες χρειάζεται πλούσια λιπαρά πιάτα καθώς και σάλτσες ντομάτας (πίτσα!). Είναι ιδανικό με πιάτα που χρησιμοποιούν αρκετό ελαιόλαδο ή ένα πλούσιο κομμάτι κρέατος, όπως το Bistecca alla Fiorentina


Beautyshots : Korres Lipsticks and LipBalms Review\nΚαινούργια ανάρτηση , και αυτή τη φορά με κραγιόν και lip balms από Korre :) .\nΘα μιλήσω πρώτα για τα λαχταριστά αυτά μικρά βαζάκια .. Εγώ έχω το Κυδώνι ( ροζ ) και το δαμασκηνο (μωβ-μελιτζανί ). Είναι σούπερ - ντούπερ ενυδατικά , για ένα lip balm έχουν αρκετή καλή απόδοση χρώματος ( τουλάχιστον στα πιο έντονα χρώματα ) , και παρόλο που η συσκευασία περιέχει 6ml , είναι υπερ-αρκετό για να διαρκέσει αρκετό καιρό , κοστίζει περίπου στα 6 με 8 ευρώ και πάνω απ'όλα είναι φτιαγμένα με φυσικά συστατικά. Προσωπικά , σκοπεύω να αγοράσω και το άγριο τριαντάφυλλο και το μάνγκο , αλλά έχω ακούσει από την Χαρά που τα έχει αγοράσει όλα , πως είναι όλα τους αρκετά αξιόλογα , επομένως είναι μια πολύ καλή επιλογή αν σκέφτεστε να αγοράσετε ένα lip balm :)\nΚαι συνεχίζω με τα κραγιόν ...\nΠρώτη απόχρωση είναι η Coral no.45 , η οποία είναι μία απόχρωση άκρως καλοκαιρινή !!! Το συγκεκριμένο κραγιόν , έχει μια glossy υφή , ωστόσο είναι πάρα πολύ ενυδατικό , και έχει μέτρια διάρκεια .\nΔεύτερη απόχρωση είναι η no.13 Natural Pink . Το συγκεκριμένο κραγιόν , είναι από τα πιο ωραία που έχω, είναι πάντα ευκολοφόρετο, διακριτικό ( η απόχρωση του είναι ακριβως ίδιο με το χρώμα των χειλιών μου ) καθώς επίσης είναι ένα κραγιόν που μπορεί να φορεθεί και πρωι και βράδυ . Το συνδυάζω με ένα μολύβι χειλών επίσης της ίδιας εταιρείας ( Korres Lipliner Pencil ,no.1 ) . Είναι και αυτό πάρα πολύ ενυδατικό , αλλά έχει μεγαλύτερη διάρκεια από το προηγούμενο .\nΕπόμενη απόχρωση είναι η no.47 Orange Brown . Την συγκεκριμένη απόχρωση την θεωρώ άκρως φθινοπωρινή και πρωϊνή . Όπως και τα 2 προηγούμενα κραγιόν , είναι και αυτό πολύ ενυδατικό με ωραία μυρωδιά , ωστόσο έχει glossy υφή , και κατά συνέπεια δεν έχει και την μεγαλύτερη διάρκεια . Το συγκεκριμένο όμωςδεν πρόλαβα να το φορέσω πολλές φορές ( 1-2 το πολύ :/ ) .\nΗ απόχρωση του συγκεκριμένου κραγιόν είναι η no.52 Orange Red . Γι'αυτό ισχύουν ότι είπα και παραπάνω . Έχει λίγο πιο φωτεινό από το προηγούμενο κραγιόν , αλλά και αυτό έχει glossy υφή , οπότε και αυτό δεν έχει μεγάλη διάρκεια. Είναι και αυτό ενα καλοκαιρινο κραγιόν , για πιο "χαλαρές" εμφανίσεις .\nΓια τα 2 τελευταία κραγιόν που θα σας δείξω , έχω κάποια διαφορετικά πράγματα να σας πω . Αρχικά , η απόχρωση του συγκεκριμένου είναι η no.43 Orange Brown , και μοιάζει αρκετά ( υπερβολικά αρκετά θα έλεγα :Ρ ) με το κραγιόν με απόχρωση 47 ( orange brown ) . Ωστόσο , έχουν τελείως διαφορετική σύσταση , έχουν μακράν μεγαλύτερη διάρκεια , καλύτερη απόδοση χρώματος -πιο έντονο χρώμα , και έχουν και πιο πρακτική συσκευασία . Είναι και αυτό πάρα πολύ ενυδατικό , δεν ξεραίνει τα χείλη , και σίγουρα το προτείνω !!!\nΤελευταίο και πολύ αγαπημένο !!! Είναι αυτό το πολύ ωραίο κόκκινο -βυσσινί χρώμα ( απόχρωση no.55 Red ) , το οποίο δίνει στα χείλη αλλά και γενικότερα σε όλο το βλέμμα ένα πιο "classy" ύφος . Είμαι 100% σίγουρη ότι θα το φορέσω και τώρα το φθινόπωρο αλλά και το χειμώνα , μιας και είναι ένα χρώμα που ταιριάζει απόλυτα με τις τάσεις αυτών των 2 εποχών . Έχει και αυτό διάρκεια, πολύ καλή απόδοση χρώματος και είναι και αυτό ενυδατικό . Είναι ένα κραγιόν που δεν πρέπει να λείπει :)\nΤέλος να πω , πως τα κραγιόν του Korre , έχουν SPF 10 , είναι δερματολογικά ελεγμένα, είναι Mineral Oil Free, Silicone Free, Propylene Glycol Free και Ehtanolamine Free .\nΑυτά από εμένα , φιλιά πολλά !!!\nΑναρτήθηκε από MariaKpr στις 9:50 μ.μ.


Πολλοί παράγοντες οδηγούν στο αποτέλεσμα μιας ευημερούσας βιομηχανικής μονάδας. Ένα από αυτά είναι η επιλογή των βιομηχανικών προϊόντων για τα οποία η αγορά βασικών προϊόντων αναφέρει τη ζήτηση. Ωστόσο, δεν πρέπει να ξεχνάμε ότι η ποιότητα των προσφερόμενων προϊόντων καθορίζεται από την εφαρμοσμένη μέθοδο των πραγμάτων και τις συνθήκες που θα δώσουμε στις αίθουσες παραγωγής.\nΣχεδιασμός συστημάτων εξαγωγής σκόνης - όλα κινούνται από το σχεδιασμόΠολλές βιομηχανίες απαιτούν ένα επαγγελματικό και αυτόνομο σύστημα εξαερισμού που σχετίζεται με το σύστημα εξαγωγής σκόνης. Ξεκινώντας από την παραγωγή τροφίμων και τελειώνοντας με τη μεταλλουργία ή την ίδρυση, πρέπει να διασφαλίσουμε συνθήκες εργασίας που θα πληρούν τα πρότυπα που απαιτούνται για συγκεκριμένους κλάδους των βιομηχανιών. Ο σχεδιασμός συστημάτων εξόρυξης σκόνης είναι ο σχεδιασμός συστημάτων συλλογής σκόνης που σχεδιάζουν τον τύπο εργασίας, όταν και τον εξοπλισμό και τα υλικά από τα οποία εισέρχονται στις αίθουσες παραγωγής. Η θέση των καναλιών αγωγών που είναι σημαντικά και πρέπει να αντικατοπτρίζεται στο διαμέρισμα παραγωγής σκόνης είναι σημαντική. Κοντά στους χώρους εργασίας που εκτίθενται ιδιαίτερα σε αυξημένο αριθμό ατμοσφαιρικών ρύπων, αξίζει να χρησιμοποιηθούν τοπικές παραμονές, ικριώματα στο χώρο εργασίας ή ειδικές κουκούλες. Οι απορρίψεις σκόνης στην πηγή της εμφάνισής τους προστίθενται για τη βελτίωση των συνθηκών εργασίας και τη βελτίωση της παραγωγής. Δεν είναι πάντα, αν και μπορούμε να επιτρέψουμε στους εαυτούς μας να χρησιμοποιήσουμε πολλές πηγές αερισμού σημείου. Σε αυτή την περίπτωση, μπορούμε να χρησιμοποιήσουμε το ζωνικό σύστημα καθαρισμού του αέρα σε ολόκληρη την εγκατάσταση παραγωγής, η οποία είναι καλά σχεδιασμένη για να συλλαμβάνει σκόνη με τέτοια απόδοση όπως οι εγκαταστάσεις σε συγκεκριμένους χώρους εργασίας.\nΧαρακτηριστικά αυτής της λύσηςΗ παραγγελία ενός μεμονωμένου έργου ενός συστήματος συλλογής σκόνης φέρνει πολλά απτά οφέλη που πρέπει να γνωρίζουμε. Είναι η τελευταία επένδυση όχι μόνο στην υγεία των εργαζομένων αλλά και στην αύξηση της αξιοπιστίας των γραμμών παραγωγής. Αποτελεσματικά και τεχνολογικά ισχυρά συστήματα φιλτραρίσματος αέρα θα πρέπει να υποστηρίζουν οποιοδήποτε σπίτι παραγωγής που θέλει να καυχηθεί για τα προϊόντα υψηλότερης κατηγορίας.